Kekuatan Yen Terbantut Dalam Permulaan Saingan Minggu Ini

Yen melemah pada awal dagangan sesi Asia sementara menanti data perdagangan China dikeluarkan.
USD/JPY meningkat sebanyak 0.13%, sementara AUD/USD menurun 0.08%. Penurunan ini dikatakan berkait rapat dengan China yang merupakan rakan kongsi utama.
USD/JPY, 15 minit
AUD/USD, 15 minit
Di Jepun, akaun semasa yang dilaras diramal bakal menunjukkan lebihan 3.2 trillion yen bagi bulan Julai.
 Manakala di China, imbangan perdagangan bagi bulan lepas dijangka mempunyai lebihan sebanyak $47.6 billion, dengan angka eksport dan import mencatatkan penurunan.
Di luar G7, traders masih menunggu keputusan dasar kewangan oleh Reserve Bank of New Zealand yang dijangka bakal diumumkan pada Rabu.
US Dollar Index kali terakhir dinilai pada 96.16.
Ekonomi US menambah 255,000 pekerjaan bulan lalu. Kadar pengangguran juga kekal stabil pada 4.9% kerana lebih ramai orang memasuki pasaran buruh.
Bagi yang ketinggalan menyaksikan keputusan NFP minggu lalu, apa kata kita throwback artikel ini. Dengar cerita ada yang profit sampai senyum sepanjang weekend lepas. 🙂


Analisis Teknikal USD/CAD – Timeframe H1 – 24/10/2018

Matawang CAD didagangkan lemah pada sesi dagangan semalam dengan beberapa faktor yang menyumbang kepada kemerosotan nilai matawang Loonie itu. Antaranya adalah faktor pasaran harga minyak mentah yang terjejas ekoran risiko geopolitik yang melibatkan AS dan Arab Saudi. Sementara itu, penganalisis pasaran berpendapat Bank of Canada (BOC) bakal menaikkan kadar faedah kali ketiga tahun ini namun data ekonomi di Kanada yang perlahan menjangkakan kadar kenaikan faedah berkemungkinan tidak akan dipercepatkan oleh BOC. Pergerakan harga pada chart pasangan matawang USD/CAD dilihat agak mendatar dengan matawang USD turut didagangkan bercampur-campur pada dagangan semalam dan bergerak di sekitar paras Magic Pivot.
Pada sesi pasaran Asia hari ini, harga dilihat bergerak perlahan di bawah paras Magic Pivot 1.3094 pada permulaan sesi, namun cuba membuat penurunan menguji paras RBS (resistance become support) 1.30700 sebelum membuat kenaikan semula menuju ke paras Magic Pivot. Harga semasa didagangkan di sekitar paras 1.30840 setakat jam 3.14 petang. Jika harga dilihat gagal membuat kenaikan lebih tinggi, jangkaan harga bakal membuat penurunan melepasi paras support 1.3065 (MagicS1) yang turut berada pada zon RBS. Kemudiannya, harga yang menyambung penurunan bakal menuju ke paras support pada 1.3047 (MagicS2). Seterusnya, harga yang terus cuba membuat paras lower low yang baru berpotensi untuk turun ke paras support yang lebih rendah yang dilihat berada pada paras 1.3018 (MagicS3).
Sebaliknya, jika USD kembali mengukuh semula dan mengambil kesempatan di atas kelemahan matawang Loonie, harga berkemungkinan bakal melonjak tinggi semula di mana paras awal yang dilihat akan dituju harga terlebih dahulu adalah pada 1.3111 (MagicR1). Seterusnya, harga yang meneruskan lonjakan bakal mencari paras ketinggian baru berkemungkinan ke paras 1.3140 (MagicR2). Seterusnya, paras resistance yang sedikit tinggi iaitu berada di paras 1.3158 (MagicR3) turut menjadi tumpuan harga sekiranya harga masih mengekalkan momentum kenaikan yang dibuat.
 Pantau pasaran minyak mentah dan juga isu geopolitik AS-Arab Saudi yang banyak memberi impak kepada perubahan nilai untuk matawang dollar CAD. Kawal posisi dagangan anda pada chart USD/CAD menjelang pengumuman kenaikan kadar faedah oleh BOC malam ini. Tandakan paras-paras yang menjadi tumpuan harga pada chart USD/CAD dengan berpandukan pada indicator Moshed Magic Line untuk mendapatkan posisi dagangan di paras yang terbaik.

Paras support: 1.3065, 1.3047, 1.3018.
Paras resistance: 1.3111, 1.3140, 1.3158.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Jaga-Jaga! Harga Emas Mungkin Akan Menggila

Menyelidik kepada carta harga XAU/USD yang mengukur nilai emas berbanding USD nampaknya masih tidak berupaya untuk kekal di zon rintangan 1800.00 setelah dikucar-kacirkan oleh beberapa sentimen.
Pergerakan harga dilihat kembali rancak pada awal sesi New York semalam (Khamis) untuk mendaki ke paras 1810.00 namun ia ditendang semula untuk pamerkan penurunan sehingga menguji paras 1790.00.
Namun trend harga tampaknya meningkat semula untuk menutup sesi dagangan Khamis di paras sekitar 1800.00 sebelum susut lebih ketara pada sesi Asia bersambung ke sesi Eropah pada hari ini (Jumaat).
Lonjakan berkenaan telah pun dipengaruhi oleh penerbitan data Keluaran Dalam Negara Kasar Amerika Syarikat (AS) yang menjunam lebih rendah dari jangkaan dan terus memacu harga emas untuk menokok.
Walau bagaimanapun, peningkatan harga emas itu dibantutkan oleh kenaikan hasil perbendaharaan AS 10 tahun yang tidak memberi reaksi ekoran data ekonomi yang suram untuk kembali capai paras 1.60%.
Pelabur juga dijangka bakal mengambil langkah berjaga-jaga susulan penutup dagangan di penghujung Oktober yang berkemungkinan tinggi akan berlaku sedikit aktiviti pengambilan untung (profit taking).
 Jikalau harga emas terus menerima tekanan daripada USD, kebarangkalian harga boleh untuk kembali mencecah zon RBS (resistance become support) 1780.00 yang sering kali menyokong lonjakan harga.
Penurunan lebih ketara dari zon tersebut dijangka bakal menyaksikan pergerakan harga menuju pula ke zon RBS selanjutnya pada 1760.00 dan akan memberi petunjuk awal untuk perubahan trend bearish.
Andai kata harga berjaya untuk kembali mendaki, zon rintangan 1800.00 mungkin akan dicapai terlebih dahulu sebelum jangkaan harga mampu untuk menciptakan paras tertinggi terbaharu dalam 7 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fed Naikkan Kadar 0.75%, EUR/USD Junam Ke Paras Terendah Baru Lagi!

US dolar pamer pengukuhan nilai selepas reaksi positif keputusan mesyuarat FOMC awal pagi tadi susulan kenaikan kadar faedah 75 mata asas oleh Federal Reserve (Fed) untuk kali ketiga berturut-turut menepati ramalan pasaran.
Seperti yang dijangkakan, Fed yang meneruskan langkah pengetatan dasar monetarinya telah mendorong pengukuhan terhadap US dolar sekaligus memberi tekanan kepada mata wang utama yang lain.
Pengerusi Fed, Jerome Powell juga bernada hawkish dalam kenyataan susulan memberi isyarat kenaikan kadar akan berterusan sehingga 2024 dan tidak berlaku penurunan kadar sepanjang tahun hadapan.

Meneliti pergerakan harga pada carta pasangan mata wang EUR/USD, harga telah merekodkan paras terendah terbaru 20 tahun lagi setelah pengukuhan yang dipaparkan US dolar.
Mata wang Euro bakal menerima nasib yang buruk buat ketika ini dan terpaksa bertahan dengan dominasi US dolar.
Harga pada carta dilihat telah menyambung penurunan lebih rendah sehingga bersambung pada sesi Asia pagi ini, melepasi paras sokongan sebelum ini pada 0.98800.
 Penurunan harga pada sesi Asia dilihat berlegar di paras terendah baru sekitar 0.98000 yang dinilai sebagai zon support sasaran harga.
Namun dengan momentum yang dipaparkan selepas keputusan mesyuarat, harga dilihat lebih cenderung untuk menyambung penurunan lebih rendah lagi dan terus memecah rekod terendah terbaru sejak 2002.
Sasaran lebih rendah harga berkemungkinan boleh mencecah sehingga sekitar 0.97000 atau 0.96000 jika US dolar mengekalkan prestasi cemerlangnya.
Namun, jika sebaliknya berlaku lantunan semula harga, kenaikan awal dilihat akan menguji rintangan pada 0.98800 pada zon SBR (support become resistance).
Dan sekiranya terdapat petunjuk perubahan trend bullish semula, harga boleh mensasarkan peningkatan menuju ke paras pariti 1.0000 kembali.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lira menguat kembali dan Yen melemah

Lira Turki menunjukkan rebound melawan US Dollar semalam setelah kerajaan Turki berjaya mendapatkan kembali kawalan penuh ke atas negara manakala Yen dilihat melemah akibat sentimen pasaran yang semakin baik.
US Dollar menjunam sebanyak 2.71% melawan Lira Turki pada harga 2.9318.
TRY/USD 15 minit
Lira melemah sebanyak 4.73% melawan USD pada hari jumaat setelah perdana menteri mengumumkan cubaan rampasan kuasa akan berlaku dan ia merupakan penurunan yang tertinggi buat Lira sejak Oktober 2008.
 Safe haven, Yen juga didagangkan dengan harga rendah, penurunan sebanyak 0.86% dan tidak jauh daripada harga tertinggi sejak 3 minggu lalu.
USD/JPY 15 Minit
Permintaan USD meninggi berikutan data jualan runcit US pada jumaat lalu yang positif, menampakkan perkembangan suku kedua tahunan yang positif.
Matawang Euro dan Pound juga dilihat masih menguat dengan EUR/USD meningkat sebanyak 0.24% dan GBP/USD meningkat sebanyak 0.52%.


Pergerakan Terkini Pasaran Forex Pada Awal Sesi Eropah : Tariff Penggerak Utama

US dollar meneruskan pengukuhannya berbanding matawang-matawang global pada Khamis selepas berkuatkuasanya tariff Amerika Syarikat terhadap $16 billion import dari China.
Greenback juga disokong oleh minit mesyuarat FOMC yang hawkish. Pendapat keseluruhan minit mesyuarat menunjukkan kadar faedah akan terus dinaikkan di masa akan datang. Minit mesyuarat Federal Reserve yang dikeluarkan awal pagi tadi menunjukkan ahli-ahli bank pusat membincangkan tentang kenaikan kadar faedah dalam masa terdekat untuk mengimbangi kekuatan ekonomi.
Indeks US dollar yang mengukur kekuatan matawang greenback berbanding enam matawang yang lain setakat ini membuat kenaikan sebanyak 0.32% setakat pada pukul 5.38 petang.
Major pair seperti EUR/USD setakat ini membuat penurunan sebanyak 0.34%, di mana GBP/USD merekodkan kemerosotan 0.43%. USD/JPY pula naik sebanyak 0.27%, USD/CAD dengan kenaikan 0.38%. USD/CHF pula naik 0.09%. Pair AUD/USD dan NZD/USD masing-masing merekodkan penurunan 0.80% dan 0.37% setakat ini.
Matawang terkuat setakat ini adalah US dollar, manakala matawang paling lemah adalah Aussie. Dengan menggabungkan kedua-dua matawang, pair AUD/USD adalah pasangan matawang yang paling banyak berubah setakat ini dengan kejatuhan 0.80%.
 Tidak banyak data yang dikeluarkan pada Khamis, dengan tumpuan hanya kepada data PMI Zon-Eropah. Aktiviti ekonomi dalam sektor swasta di Zon Eropah terus meningkat pada bulan Ogos, namun jangkaan terhadap pertumbuhan masa hadapan jatuh ke paras rendah.
Indeks PMI sektor pembuatan di wilayah Zon Eropah meleset kepada paras terendah 21 bulan iaitu 54.6 dari 55.1 yang dicatatkan pada Julai. Bacaan kali ini lebih rendah berbanding jangkaan pasaran. Manakala indeks PMI sektor perkhidmatan pula meningkat naik ke paras 54.4 dari bacaan 54.2 sebelum ini.
Indeks komposit yang menggabungkan bacaan kedua-dua sektor pembuatan dan perkhidmatan juga meningkat ke paras tertinggi dua bulan lalu. Bacaan meningkat ke paras 54.4 daripada 54.3 sebelum ini, namun lebih rendah daripada jangkaan.
Matawang AUD adalah matawang paling lemah pada Khamis di mana ia melemah berbanding matawang-matawang utama yang lain berikutan risiko politik yang tercetus di Australia. Paling jelas dilihat menjunam pada pagi ini adalah pasangan matawang AUD/USD.
Perdana Menteri Australia, Malcolm Turnbull berhadapan risiko politik pada Khamis selepas tiga daripada menteri kabinet beliau meletakkan jawatan. Ketiga-tiga menteri itu mahu pemilihan parti diadakan semula untuk memutuskan masa depan beliau.


Selepas Cecah Paras 1.30000, Dagangan GBP/USD Turun 130 Pips

Ketidaktentuan Brexit terus membuatkan dagangan Pound Sterling berisiko dalam pasaran. Dewan Parlimen telah meluluskan perjanjian Brexit PM Boris Jonhson namun hasrat untuk pengunduran Britain dari Kesatuan Eropah pada 31 Oktober ini mendapat halangan memandangkan ahli parlimen mahukan tempoh masa lebih panjang untuk pemeriksaan undang-undang terbaru.
Kerajaan kini akan bekerjasama bersama Suruhanjaya EU untuk menentukan tempoh lanjutan seperti yang dimohon oleh PM Johnson berdasarkan akta ‘Benn Act’.
Pergerakan harga pada carta pasangan matawang utama GBP/USD telah menunjukkan penurunan setelah gagal melepasi paras resistance pada 1.30000.
Pada dagangan semalam, harga menunjukkan penurunan sebelum kenaikan harga pada sesi New York menyentuh paras resistance 1.30000 dan kemudiannya kembali menjunam sekitar 130 pips ke paras terendah harian hampir ke paras 1.28600.
Bersambung pada dagangan Rabu, pergerakan harga dilihat agak mendatar dengan julat pergerakan harga sekitar 50 pips dan berada di bawah garisan Moving Average 50 (MA50) dengan jangkaan penurunan awal harga ke paras lebih rendah.
 Dengan tekanan pada isu Brexit yang membimbangkan pasaran, harga bakal turun lebih rendah menuju ke paras 1.27800 yang berada pada zon RBS (resistance become support) yang terdekat.
Penurunan lebih rendah akan menguji pula zon RBS seterusnya sekitar 1.27000 yang menjadi paras penting tumpuan harga pada dagangan beberapa minggu lalu.
Namun, jika perkembangan Brexit kekal positif, harga bakal melonjak ke paras lebih tinggi berkemungkinan menuju ke paras 1.31500 sekitar 150 pips lebih tinggi dari paras ketinggian semasa.
Kekal ikuti perkembangan terkini Brexit dan lihat gambar carta pasangan matawang GBP/USD di bawah untuk rujukan teknikal analisis anda.


Amerika Desak UK Batalkan Penglibatan Huawei Dalam 5G!

Ahli Kongres Amerika Syarikat masih tidak berputus asa untuk menggesa Britain supaya membatalkan keputusannya untuk membenarkan penglibatan syarikat telekomunikasi gergasi China, Huawei Technologies Co dalam rangkaian 5G UK.
Menerusi satu surat yang diutuskan kepada House of Commons AS, penggubal undang-undang yang diwakili oleh Senator Chuk Schumer, Josh Hawley dan Ben Sasses telah menggesa UK untuk mempertimbangkan kembali keputusan mereka yang menerima penglibatan Huawei.
Sementara itu, beberapa Senator dari parti Republik pula telah mengusulkan perundangan yang memerlukan Jawatankuasa Pelaburan Asing di AS untuk mengkaji semula kedudukan UK dalam ‘whitelist’ pelaburan asing.
 Melalui whitelist ini, ia telah mengecualikan beberapa syarikat Australia, Kanada dan UK daripada pengawasan AS dalam pelaburan asing mereka.
Presiden AS Donald Trump sebelum ini telah menandatangani perintah eksekutif pada Mei lalu yang menghalang syarikat AS daripada menggunakan peralatan telekomunikasi yang dibuat oleh syarikat-syarikat yang dianggap menimbulkan risiko keselamatan kebangsaan, misalnya Huawei.
Bukan itu sahaja, malah pentadbiran Trump juga telah menyenaraihitamkan syarikat Huawei daripada perdagangannya.
Pada November lalu, Suruhanjaya Komunikasi Persekutuan memutuskan dengan sebulat suara untuk menetapkan Huawei dan ZTE sebagai risiko kepada keselamatan negara, dengan menghalang pelanggan di AS daripada mendapatkan dana kerajaan yang diperuntukkan untuk membeli peralatan daripada dua teknologi tersebut.


Keputusan Bank Pusat Kanada Buatkan Pasaran Kurang Optimis – Ini Sebabnya!

Bank of Canada mengumumkan pengekalan kadar faedah utamanya tidak berubah pada 0.25%.
Kadar faedah semalaman tersebut dikekalkan pada tahap terendah sejak penularan pandemik Covid-19 dan dalam masa yang sama bank pusat memberi penekanan bahawa kadar faedah tidak akan dinaikkan sehinggalah ekonomi pulih dan kadar pembelian bon dikekalkan.
Pakar ekonomi menjangkakan bahawa kadar faedah akan mula dinaikkan pada pertengahan 2022. Walaubagaimanapun kadar inflasi tahunan mencapai 3.7% pada bulan Julai telah mengundang kritik dalam kalangan para pakar yang dijangka dapat pengaruhi strategi bank pusat.
 Peningkatan inflasi ini disebabkan sebahagian besarnya oleh indeks kos penggantian rumah yang meningkat 13.8% dari tahun ke tahun. Kadar lonjakan ini merupakan yang terbesar sejak tahun 1987 berdasarkan laporan Stat Can.
Dalam kemaskini polisi pada hari ini, bank pusat menyatakan bahawa inflasi CPI tetap di atas 3% seperti yang dijangka didorong oleh harga petrol dan kekurangan bekalan. Dalam masa yang sama memberi penekanan bahawa ia didorong oleh faktor sementara.
Harus diketahui selain dari faktor inflasi yang menjadi kritikan segelintir pihak. Sebilangan besar rakyat Kanada percaya kadar faedah yang rendah memberi impak terhadap kenaikan harga rumah. Justeru ramai yang kurang berpuas hati kurangnya perubahan dalam kadar faedah.
Bank of Canada akan membuat pengumuman kadar faedah berikutnya pada 27 Oktober bersamaan dengan penerbitan Laporan Dasar Monetari suku tahunannya. Matawang US dolar catat pengukuhan sebanyak 0.70% berbanding dolar Kanada susulan laporan kadar faedah dikeluarkan.


Analisis GOLD – Kejutan Awal Untuk Pelabur, Emas Menjunam Ke Paras $1,830!

Pelabur dah mula runsing tengok emas jatuh minggu ini!
Tekanan kembali menghimpit dagangan komoditi logam kuning ekoran faktor pengukuhan semula US dolar dalam pasaran semalam.
Pada carta harga XAU/USD yang mengukur nilai emas berbanding US dolar telah menyaksikan penurunan harga berlaku melepasi paras terendah minggu lalu.
Jika diteliti pada dagangan semalam, harga emas sudah mula susut di awal sesi Asia bermula, namun berjaya bertahan sehingga di sesi Eropah.
Memberi isyarat bearish untuk pergerakan harga apabila paras halangan Moving Average 50 (MA50) pada rangka masa 1 jam pada carta XAU/USD mengekang kemaraan emas untuk meningkat lebih tinggi.
Dengan itu, harga emas akhirnya menjunam sehingga ke penghujung sesi New York mencecah paras sekitar 1835.00.
Penurunan harga tidak terhenti di situ apabila harga dilihat susut lebih rendah pada dagangan yang bersambung hari ini (Rabu) dengan harga telah mencecah paras 1830.00 setakat sesi Eropah.
 Zon 1830.00 merupakan zon RBS (resistance become support) yang sedang diuji harga dan bakal memberi petunjuk bagi pergerakan harga emas selanjutnya.
Sekiranya zon tersebut gagal membendung kejatuhan harga emas, berkemungkinan harga akan susut lebih rendah menuju pula ke paras sekitar 1810.00 sebelum menguji zon support 1800.00.
Namun waspada sekiranya tekanan US dolar terhadap emas mula pudar menjelang laporan pekerjaan NFP Amerika Syarikat (AS) yang akan diterbitkan pada penghujung minggu boleh mempengaruhi perubahan terhadap raja mata wang itu.
Sekiranya harga berjaya melonjak semula, kenaikan harga dilihat akan menguji sekitar zon 1850.00 dan turut menguji paras halangan MA50.
Melepasi paras-paras tersebut akan memberi isyarat positif untuk emas meneruskan kenaikan lebih tinggi dengan sasaran untuk kembali mencapai ketinggian 1870.00 dan menguji zon rintangan tersebut semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selamba Macam Tu Je GBP/USD Terjun 200 Pips Pagi Ni!

Pergerakan harga pada carta pasangan mata wang GBP/USD telah memperlihatkan harga menjunam 200 pips di sesi Asia selepas memanjat ke paras ketinggian 1.31400 sebelumnya.
Pergerakan tersebut bertentangan corak kenaikan harga yang dipamerkan pada dagangan Selasa semalam dengan kenaikan harian dicatatkan sekitar 160 pips.
Pada sesi Asia pagi ini, dapat dilihat harga menjunam 200 pips dalam masa 3 jam bermula 8 pagi (waktu tempatan) sehingga menguji semula paras sokongan Moving Average 50 (MA50) pada pergerakan di rangka masa 1 jam.
Namun setakat jam 11.30 pagi, pergerakan harga mula perlahan dan berlegar di sekitar paras tumpuan 1.3000.
Pergerakan harga masih dipacu oleh keputusan undian semasa pilihan raya Presiden AS dengan jangkaan pergerakan tidak menentu harga akan berterusan sehingga ke sesi berikutnya.
Keputusan saling berubah-ubah dengan menyaksikan perubahan angka undian yang tipis menyukar pelabur membuat jangkaan siapakah yang bakal memenangi pilihan raya untuk menjawat jawatan sebagai Presiden Amerika Syarikat yang baru.
 Sukar untuk meramalkan pergerakan harga dalam masa terdekat dengan pelbagai corak yang tidak dijangka boleh berlaku.
Beri tumpuan pada zon support 1.29000 sehingga ke support 1.27600 sekiranya harga kekal membuat terjunan lebih rendah.
Sementara kenaikan harga yang melonjak tinggi akan menjadi paras resistance 1.32000 seterusnya 1.33000 sebagai destinasi tumpuan.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Itu Dia! USD Mendaki Semula Ke Paras Tertinggi

US dolar didagangkan bercampur-campur berbanding kebanyakan mata wang utama ketika sentimen pasaran terus dipengaruhi oleh isu siling hutang Amerika Syarikat.
Dalam perkembangan terbaru, perbincangan antara wakil Presiden Joe Biden dan Republikan pada hari Selasa masih lagi tersekat dengan kedua-dua pihak masih lagi berjauhan.
Dolar Aussie susut lebih jauh ke paras terendah empat minggu, manakala dolar kiwi pula mendatar menandakan kewaspadaan pelabur menjelang keputusan polisi Reserve Bank of New Zealand (RBNZ) pada sesi Asia.
US dolar pula berlegar pada sekitar paras tertinggi dua bulan berbanding sekumpulan mata wang utama selepas diperlihatkan dengan bacaan data PMI pembuatan dan perkhidmatan AS yang bercampur-campur pada bulan Mei.
 Seperti di Zon Eropah dan UK, sektor pembuatan AS mengalami penguncupan dan perkhidmatan pula berkembang lebih kukuh pada bulan ini.
Pelabur kini mengalihkan perhatian kepada terbitan laporan minit mesyuarat polisi FOMC pada awal pagi nanti (2 pagi waktu Malaysia) untuk mendapatkan petunjuk seterusnya mengenai penetapan dasar Federal Reserve.
Mata wang euro terus didagangkan suram pada paras terendah mingguan, manakala pound melantun semula dari paras terlemah empat minggu yang disentuhnya pada sesi Eropah (Selasa).
Tumpuan seterusnya buat mata wang pound akan tertumpu pada keluaran data inflasi UK pada sesi Eropah hari ini.
Sementara itu, yen pula kekal kecundang pada paras terendah enam minggu berbanding US dolar namun stabil selepas hasil bon AS 10 tahun berundur sedikit dari puncak tertingginya.


Data Tempahan Durable-Goods US Merosot, Core Durable-Goods Naik

Sebentar tadi data durable goods US turut dikeluarkan di mana data durable goods mencatatkan data yang negatif. Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Bacaan tempahan Durable good pada bulan November merosot 4.60% berbanding bacaan pada Oktober yang mencatatkan peningkatan 4.60%. Penganalisis menjangkakan data ini merosot lebih banyak iaitu 4.9%.
Jika tidak mengambilkira pengangkutan, tempahan baru boleh meningkat sebanyak 0.5%. Data inilah yang dipanggil sebagai core durable goods.
 Data pada hari ini menunjukkan peningkatan dalam tempahan barangan peralatan elektrik dan elektronik. Data yang dipanggil sebagai core-capital goods ini meningkat 0.30% pada Oktober.
Tempahan durable goods digunakan untuk melihat kekuatan sektor pembuatan US yang mewakili 12% daripada keluaran dalam negara kasar, KDNK negara ini.
Walaupun data pada hari ini tidak memberangsangkan, ekonomi US masih dilihat mengakhiri tahun 2016 dengan ekonomi yang kukuh. Sebentar tadi data KDNK (GDP) yang dikeluarkan mencatatkan pertumbuhan sebanyak 3.5% pada suku ketiga berbanding sebelum ini 3.2%.


Emas Sedikit Berubah Menunggu Data Inflasi US Malam Ini

Harga emas ketika ini didagang di sekitar pembukaan harga pada Jumaat, hampir tidak berubah dengan pasaran sedang menunggu data inflasi US malam ini.
Comex di New York Mercantile Exchange (NYME) menunjukkan emas pada Ogos susut 5 sen kepada $1217.24 setakat pukul 4.00 pm.
Komoditi emas dilihat di landasan betul bagi mencapai keuntungan 3% pada Jumaat selepas merekod kejatuhan dua minggu berturut-turut berikutan sentimen risk-on pasaran yang memperlihatkan suasana positif dalam pasaran kewangan global.
Emas jatuh berikutan jangkaan terhadap bank pusat yang akan terus menaikkan kadar faedah yang seterusnya mengurangkan permintaan emas dalam pasaran.
 Jangkaan bagi data inflasi US malam ini juga sedikit tinggi daripada data sebelum ini dengan harga pengguna (CPI) dari bulan ke bulan dijangka naik 0.1% berbanding kemerosotan 0.1% sebelum ini. Core-CPI juga dijangka naik 0.2%.
Kenaikan inflasi dijangka akan menjadi pemangkin kepada pasaran di mana ia dilihat akan meningkatkan potensi kenaikan kadar The Fed.
Seperti yang kita tahu, hubungan emas dan US dolar adala negatif dan kejatuhan inflasi malam ini sudah tentu akan menyokong emas.
Indeks US dolar yang mengukur kekuatan matawang greenback berbanding enam matawang yang lain susut 0.08 setakat ini pada pukul 5.00 pm.


Analisis Teknikal AUD/USD – Timeframe H4 – 3/4/2018

Harga AUD/USD semalam gagal untuk breakout 0.7650 semalam bagi membentuk new LL dan ia mulai bullish awal pagi tadi dan kini berpotensi membentuk pattern double bottom sekiranya ia masih gagal untuk breakout 0.7650 ini.
 Jika AUD/USD breakout harga Key Resistance hari ini 0.7700, potensi adalah tinggi untuk ia mulai mengorak langkah bullish dan target yang berpotensi dicapai adalah sekitar harga 07750 atau lebbih tinggi ke 0.7780. Oleh itu, selagi ia tidak breakout 0.7650 ini, secara teknikalnya ia berpotensi untuk bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pound Terjun Pandalela, USD Gagah Menjelang Sesi New York

Raja matawang US dolar melonjak lebih tinggi ketika pasaran memasuki sesi Eropah, dengan para pelabur bersiap sedia menantikan penerbitan data PMI pembuatan AS tinjauan ISM pada malam ini.
Berbanding pesaing utama, indeks dolar didagangkan menguat di paras tertinggi tiga bulan pada 92.50.
Bacaan data pembuatan dijangka akan bertahan di atas tahap 60, menunjukkan pertumbuhan pesat dalam sektor perindustrian. Pelabur juga akan melihat komponen pekerjaan sebagai petunjuk kepada data NFP pada hari Jumaat.
 Matawang euro bergerak lemah di tengah-tengah pengukuhan dolar greenback walaupun bacaan akhir data PMI pembuatan Zon Eropah dilaporkan lebih baik daripada bacaan awal yang dicatatkan sebelum ini pada bulan Jun.
Sementara itu, matawang pound tersungkur lebih rendah di bawah paras harga 1.38000 berbanding US dolar, selepas Gabenor Bank of England (BOE), Andrew Bailey memberi amaran mengenai reaksi berlebihan terhadap kenaikan inflasi di UK.
Dalam kenyataan terbaru pada Khamis, Bailey dengan tegas mengatakan bahawa kenaikan inflasi baru-baru ini adalah bersifat sementara, dan pengetatan dasar monetari lebih awal akan mengganggu pemulihan.
Selain itu, pound sterling turut dihimpit oleh tekanan daripada kebimbangan pasaran terhadap kes Covid-19 yang semakin meningkat di UK akan menggagalkan usaha pembukaan semula negara itu.


Kacau Bilau! Ini Matawang Yang Terkesan Akibat Serangan Rusia

Permintaan terhadap aset safe-haven terus meningkat manakala kebanyakan mata wang utama menjunam lebih rendah pada sesi Eropah selepas Rusia melancarkan serangan ketenteraan terhadap Ukraine.
Indeks dolar yang mengukur kekuatan dolar greenback didagangkan 0.5% lebih tinggi berbanding pesaing utamanya, membawanya kukuh di paras tertinggi hampir satu bulan pada 96.70.
Pelabur akan diperlihatkan dengan penerbitan data Keluaran Dalam Negara Kasar (KDNK) suku keempat dan tuntutan pengangguran Amerika Syarikat pada sesi New York.
Walaupun begitu, tumpuan pelabur akan terus disasarkan kepada perkembangan mengenai konflik antara Rusia dan Ukraine yang semakin tegang pada ketika ini.
Susulan laporan serangan peluru berpandu terhadap infrastruktur dan pengawal sempadan Ukraine, Presiden Volodymyr Zelenskyy mengumumkan undang-undang tentera di seluruh negara.
 Perkembangan terkini menunjukkan bahawa tentera Rusia sedang bergerak ke arah sempadan Ukraine dari Belarus. Tambahan daripada itu juga, Kremlin dilaporkan melancarkan serangan siber dan Kiev dikatakan telah menembak jatuh beberapa pesawat Rusia dan sebuah helikopter.
Keadaan yang semakin rumit ini terus menyokong safe-haven yen ke paras tertinggi tiga minggu, dan swiss franc pula hampir satu bulan berbanding dolar greenback.
Mata wang euro dan pound ke paras terendah tiga minggu berbanding USD, selepas para pemimpin Kesatuan Eropah (EU) dan UK memberi amaran untuk mengenakan sekatan lebih berat berikutan serangan Rusia.
Dolar Aussie dan kiwi yang merupakan mata wang sensitif risiko juga terkesan dengan serangan Moscow, di mana ia turut memberi impak kepada dagangan komoditi untuk melonjak tinggi.
Selain itu, dolar Kanada tergelincir ke paras terendah satu bulan meskipun dagangan minyak mentah dunia terus memuncak ke tahap tertinggi terbaharu, selepas dagangan minyak mentah Brent menembusi paras harga $100 setong buat pertama kali sejak September 2014.


Tiga Sebab Harga Minyak Mentah WTI Naik Setiap Hari Minggu Ini

Laporan kenaikan bekalan minyak US oleh EIA semalam adalah seperti yang dijangkakan, namun pasaran masih bimbang dengan permintaan yang rendah di Amerika, memperlahankan kenaikkan harga minyak.
Berdasarkan laporan data bekalan oleh Energy Information Administration (EIA) semalam, bacaan bekalan minggu lepas meningkat kepada 4.6 juta tong sehari, sedikit tinggi berbanding jangkaan sebanyak 4.0 juta tong.
Kenaikan ini merupakan yang pertama sejak 10 minggu yang lalu walaupun pasaran telah menjangkakan kenaikan ini disebabkan oleh ribut harvey yang menimpa kawasan nadi penapisan minyak di Texas dan Louisiana, mengurangkan pengeluaran sekaligus mengurangkan bekalan.
Impak pasaran secara keseluruhannya terhalang dengan ketidaktentuan terhadap pemulihan dalam jangka masa sederhana.
# Dolar jatuh & Permintaan Meningkat
 Dolar yang ditekan sepanjang hari yang lalu menjadi penyokong kepada harga minyak. Sentimen komiditi hitam masih positif dengan jangkaan pemulihan kilang penapisan secara beransur dapat meningkatkan semula permintaan terhadap minyak mentah.
# Pengeluran Minyak OPEC Jatuh Pertama Kali
Pengeluaran minyak OPEC bagi bulan Ogos pula menurun pertama kalinya sejak lima bulan yang lalu. Eksport juga susut di bawah 25.2 juta tong sehari untuk bulan yang lalu, angka terendah sejak April, turut menjadi penyokong kepada harga minyak ketika ini.
Walau bagaimanapun, ribut Irma yang baru melanda Florida ketika ini membimbangkan para pelabur dengan jangkaan permintaan minyak US akan berkurangan disebabkan oleh kerosakan infrastruktuk kesan daripada ribut, sekaligus menyekat harga minyak untuk naik lebih tinggi.
Secara keseluruhan, harga minyak West Texas Intermediate (WTI) naik pada setiap hari pada minggu ini dan di sesi Asia, harga berlegar sekitar $49.0 selepas mendapat sokongan (support) di paras $48.60. Minyak brent yang menjadi ukuran harga minyak dunia pula didagangkan sekitar $54.50 selepas meningkat tiga hari berturut-turut.


Analisis XAU/USD – GOLD Berehat Selepas Penat Buat Terjunan

Selepas terjunan drastik harga emas pada awal minggu ini susulan berita berkenaan ujian keberkesanan vaksin, pergerakan harga mula dilihat mendatar.
Pada carta harga XAU/USD yang mengukur pergerakan harga emas, selepas mencecah ke paras terendah terjunan pada 1850.00, harga mula dilihat bergerak membuat kenaikan semula.
Namun harga kekal berada di bawah paras harga 1900.00 yang masih memberi isyarat trend bearish.
Selepas reaksi awal pelabur terhadap laporan vaksin berkenaan, pelabur berkemungkinan kembali berwaspada menantikan perkembangan lanjut vaksin sama ada sudah hampir tersedia untuk digunakan umum.
Momentum positif tersebut kembali dipudarkan dengan kebimbangan berterusan pelabur terhadap angka kes jangkitan harian pandemik yang terus meningkat.
Walaupun vaksin dikhabarkan akan tersedia seawal Disembar, namun masih terdapat ketidakpastian seperti isu pengeluaran, bekalan dan pengagihan. Pelabur juga mengharapkan laporan ujian penghasilan vaksin yang lain turut positif dalam masa yang terdekat ini.
 Jika sentimen terus positif dan keyakinan pelabur meningkat, aset safe-haven seperti emas dijangka akan terus mengalami penyusutan.
Harga emas boleh turun semula ke paras sokongan 1850.00 ataupun lebih rendah lagi menuju zon harga 1800.00.
Namun, berwaspada jika berlaku kenaikan harga semula. Paras 1900.00 akan menjadi rintangan dan jika harga berjaya menembusinya, zon tumpuan lebih tinggi seperti 1910.00 dan 1938.00 akan kembali menjadi destinasi sasaran harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tirai Oktober Sudah Dibuka, Ini Perkara Pelabur Perlu Ambil Tahu!

Pembukaan tirai Oktober melihatkan US dolar didagangkan susut setelah melalui dagangan yang menyuramkan pada minggu lalu.
Walaupun berjaya mencapai rekod baharu di paras tertinggi 20 tahun, dolar greenback kembali menyusut ketara menyebabkannya sebahagian keuntungan yang dicatatkan pada bulan lalu terhapus.
Ini sekali gus membuka peluang buat kebanyakan mata wang utama untuk meraih pemulihan daripada paras terendah.
Sebelum penutup dagangan minggu lalu, pelabur telah menyaksikan data perbelanjaan penggunaan peribadi (PCE) meningkat kepada 6.2% tahun ke tahun pada bulan Ogos.
Angka ini secara tidak langsung menguatkan lagi alasan buat Federal Reserve (Fed) meneruskan pengetatannya dengan kenaikan kadar faedah.
 Pemain pasaran kini mengalihkan tumpuan kepada beberapa penerbitan data yang akan menghiasi dagangan minggu ini, di mana laporan pekerjaan NFP Amerika Syarikat menjadi fokus utama pelabur.
Selain itu, mesyuarat polisi Reserve Bank of Australia (RBA) dan New Zealand (RBNZ) turut mendapat perhatian pelabur untuk melihat sama ada kedua-dua bank pusat itu masih di landasan untuk pengetatan.
Buat masa ini, masih terlalu awal untuk menentukan arah pergerakan pasaran yang mungkin akan bergerak lebih agresif pada sesi akan datang.
Secara keseluruhannya sentimen pasaran masih lagi dibelenggu dengan kebimbangan langkah pengetatan agresif oleh Fed, krisis tenaga yang semakin buruk di Eropah dan kekacauan dalam pasaran UK.
Setakat ini, mata wang pound kekal didagangkan stabil susulan campur tangan Bank of England (BOE) minggu lalu untuk meredakan impak belanjawan mini yang dilancarkan kerajaan UK.
Euro juga didagangkan lebih tinggi selepas Jerman melancarkan rangsangan untuk harga tenaga pada minggu lalu apabila ancaman Rusia terhadap bekalan gas semakin menguat.


Menunggu FOMC, USD Papar Aksi Tak Bermaya!

Dagangan dolar greenback menyusut lebih rendah ketika pasaran dilihat lebih berwaspada menjelang mesyuarat polisi FOMC pada minggu ini.
Hal ini ekoran peningkatan dalam pasaran saham Amerika Syarikat, di mana pelabur menyambut baik berita mengenai usaha bank pusat untuk meringankan krisis bank dan isu Credit Suisse.
Pelabur kini lebih berhati-hati menuju keputusan dasar Federal Reserve (Fed) yang dijangka akan meningkatkan kadar faedah sebanyak 25 mata asas.
Berbanding sekumpulan mata wang utama, indeks dolar didagangkan suram pada sekitar harga 103.32 ketika sesi Asia.
Dalam pada itu, pound adalah menjadi mata wang yang berprestasi paling baik pada awal minggu, dengan harga melonjak ke paras tertinggi sejak akhir Januari pada sekitar harga 1.2270 berbanding US dolar.
Seperti Fed, pelabur menjangkakan Bank of England (BOE) akan menaikkan kadar sebanyak 25 mata asas pada mesyuarat polisi yang bakal berlangsung pada hari Khamis.
 Selain itu, mata wang euro pula mencatat kenaikan sederhana selepas Presiden Bank Pusat Eropah (ECB) Christine Lagarde mengulangi kenyataannya di hadapan Parlimen Eropah bahawa inflasi diunjurkan kekal tinggi untuk tempoh lebih lama.
Di samping itu, walaupun berita mengenai Credit Suisse sedikit sebanyak membantu meredakan kebimbangan pelabur di AS, tetapi saham Credit Suisse tetap merosot rendah.
Ini disusuli dengan dagangan mata wang Swiss franc yang kecundang berbanding kebanyakan mata wang utama.
Di sisi lain, dolar Aussie dan New Zealand sedikit susut pada sesi Asia, selepas minit mesyuarat Reserve Bank of Australia (RBA) memberi petunjuk untuk menghentikan kenaikan kadar pada bulan April.
Mata wang yen pula kekal menguat selepas meningkat ke paras ketinggian terbaru 6 minggu berbanding greenback.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


GBP/USD Terus Meningkat Catat Paras Tertinggi Terbaru 2 Minggu

Menepati jangkaan penganalisis pasaran, mata wang Pound Sterling terus mengekalkan prestasi cemerlang bersambung sehingga dagangan di awal minggu ini.
Pada pergerakan harga di carta pasangan mata wang GBP/USD, harga berjaya mengekalkan corak kenaikan yang dipamerkan sejak minggu lalu dan mencatatkan paras ketinggian terbaru pada minggu ini selepas lonjakan di sesi New York semalam.
Selepas mendatar pada zon RBS (resistance become support) 1.38000-1.38300 dan juga disokong pada paras sokongan Moving Average 50 (MA50) pada rangka masa 1 jam, harga melonjak melepasi rintangan 1.38700 mencapai paras ketinggian pada 1.39100.
Pelabur optimis terhadap pengukuhan Pound selepas Perdana Menteri UK Boris Johnson mengumumkan pelonggaran sekatan bermula 12 April untuk ekonomi beroperasi semula secara berperingkat.
Dengan penyusutan US dolar ekoran hasil perbendaharaan AS yang menurun, akan menguatkan lagi jangkaan untuk kenaikan harga pada carta GBP/USD.
 Kenaikan seterusnya dijangka untuk menuju ke zon rintangan tumpuan sebelum ini iaitu pada 1.4000. Kenaikan yang masih diteruskan bakal ke paras rintangan lebih tinggi sekitar 1.41000.
Sekiranya harga membuat penurunan semula, zon 1.38000 akan menjadi paras sokongan buat harga. Penurunan di bawah paras MA50 akan kembali memberi isyarat untuk trend bearish.
Harga boleh membuat penurunan lebih rendah semula sehingga ke paras 1.37000 atau mencatatkan paras terendah yang baru menuju zon 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


BoJ: Permintaan Luar Dan Domestik Yang Tinggi Meransang Pertumbuhan Ekonomi

Gabenor BoJ, Haruhiko Kuroda hari ini mengekalkan kesederhanaan terhadap pandangan ekonomi, memberi petunjuk bahawa kadar pemulihan ekonomi semakin mengukuh walaupun inflasi lemah.
Menerusi teks ucapan beliau dalam mesyuarat ketua perniagaan di Osaka, Kuroda kekal optimis dengan perbelanjaan pengguna dan hasil eksport berikutan permintaan luaran dan domestik yang tinggi meransang pertumbuhan ekonomi negara yang turut dikenali dengan kedudukan ekonomi ketiga terbesar dunia.
 Ucapan ini dikeluarkan selepas beliau menjelaskan keyakinan terhadap ekonomi diikuti dengan penetapan kadar faedah yang kekal di paras -0.10 peratus pada minggu lepas. Data eksport, perbelanjaan pengguna dan pasaran buruh terkini juga menunjukkan ekonomi sedang berkembang baik.
Sebahagian penganalisis menjangkakan perkembangan yang lebih baik pada suku tahun berikutnya, walaupun inflasi masih rendah. Namun sebahagian ahli ekonomi yang lain telah hilang keyakinan terhadap dasar monetari BoJ.
Inflasi pengguna kekal di bawah sasaran 2% bank pusat Jepun, walaupun ransangan secara besar-besaran telah di lakukan. Namun, BoJ tetap berjanji akan terus menguatkan lagi pelonggaran monetari dengan tujuan supaya sasaran tersebut dapat di capai lebih awal daripada jangkaan.


Ucapan Powell Serta Debaran Mesyuarat Bank Pusat Kanada Penyebab Pasaran Perlahan

Perkembangan dagangan dalam pasaran semalam melihatkan hampir kesemua matawang utama diniagakan lemah melainkan dolar Amerika dan Swiss franc. Dolar Australia dan Pound antara yang berada di tangga tercorot.
Situasi ini memberi laluan untuk USD terus mengukuhkan dagangannya selepas lonjakan harga susulan laporan data pekerjaan NFP Jumaat lalu yang memberangsangkan.
Namun, momentum pergerakan harga perlahan dengan tumpuan pasaran terarah pada ucapan Gabenor Federal Reserve Jerome Powell dalam persidangan yang dianjurkan oleh bank pusat itu di Boston. Dalam ucapannya, Powell tidak menyampaikan sebarang komen berkenaan unjuran polisi monetari bank pusat ataupun keadaan ekonomi semasa.
Kekuatan dagangan USD masih lagi dilihat kukuh dengan sentimen jangkaan Fed akan menangguhkan penurunan kadar bagi mesyuarat yang akan datang selepas bulan ini.
 Presiden Philadelphia, Harker yang akan tersenarai sebagai ahli mengundi di bank pusat tahun hadapan dilaporkan telah memberitahu Wall Street Journal (WSJ) bahawa beliau tidak melihat sebab yang menarik untuk tindakan penurunan kadar dengan beranggapan ekonomi Amerika Syarikat berada di tahap yang masih kukuh.
Sesi pasaran Eropah petang ini akan menumpukan pada dagangan matawang Eropah iaitu Euro dan Pound Sterling. Data pengeluaran perindustrian di Perancis dan Itali bakal dipaparkan sebelum tumpuan beralih pula pada data pertumbuhan GDP di UK pada jam 4.30 petang.
Seterusnya, tumpuan pasaran pada sesi Amerika pada malam ini pula akan terarah pada penetapan kadar faedah dalam mesyuarat polisi bank pusat Kanada yang menjadi data tumpuan utama pelabur pada minggu ini. Pasaran menjangkakan Bank of Canada (BOC) akan mengekalkan kadar faedah di paras 1.75% namun kenyataan susulan bank pusat akan dinanti-nantikan oleh pelabur untuk isyarat penetapan kadar pada mesyuarat seterusnya.
Dagangan dolar Kanada perlahan menjelang mesyuarat bank pusat dengan dipengaruhi oleh risiko ketidakstabilan pasaran minyak mentah ekoran kebimbangan terhadap konflik perang dagang AS-China yang kini memasuki tahun kedua.


Sektor Perkhidmatan UK Merosot Bulan Lalu, Matawang GBP Sedikit Tertekan

Matawang GBP tertekan selepas data sektor perkhidmatan dikeluarkan pada pukul 4.30 petang pada Khamis. GBP/USD ketika ini membuat penurunan setakat pada pukul 4.39 petang.
Aktiviti ekonomi dalam sektor perkhidmatan UK merosot pada Mac yang turut meleset lebih daripada jangkaan. Bacaan kali ini mengurangkan keyakinan terhadap ekonomi British di mana sektor perkhidmatan mewakili 80% Keluaran Dalam Negara Kasar (GDP).
Markit melaporkan indeks PMI sektor perkhidmatan merosot kepada 51.7 berbanding bacaan yang dicatat sebelum ini 54.5
 Jangkaan pasaran untuk data kali ini ialah 53.9, di mana jika bacaan berada di atas paras 50 menunjukkan aktiviti ekonomi yang semakin meningkat dan begitu juga sebaliknya jika bacaan di bawah 50 menunjukkan aktiviti ekonomi yang merosot.
Ini adalah satu kejatuhan yang lebih besar kepada data berbanding jangkaan pasaran. Data hari juga adalah bacaan paling rendah sejak referendum Brexit pada tahun 2016.
Data ini penting kerana sektor perkhidmatan UK adalah tulang belakang kepada ekonomi secara keseluruhan. Data ini juga juga dilihat sebagai reaksi perniagaan di UK terhadap keadaan pasaran.
Laporan sama yang dikeluarkan pada minggu ini menunjukkan sektor pembuatan UK meningkat pada Mac tetapi komponen pengeluaran jatuh mendadak dalam masa yang sama. Sektor pembinaan pula merekodkan kejatuhan berikutan keadaan cuaca sejuk sepanjang bulan lalu.


AUD Dipandu Oleh Data Pekerjaan Manakala Keputusan SNB Sumber Kekuatan CHF

Sekali lagi Aussie menjadi matawang yang hangat pada hari ini apabila didagangkan merosot pada sesi Asia hari ini sejurus selepas laporan pekerjaan Australia dikeluarkan oleh Biro Statistik Australia. Kadar pengangguran kekal tinggi di paras 5.2% meleset daripada jangkaan penurunan kepada 5.1% oleh pasaran. Kadar tersebut adalah tertinggi sejak Ogos tahun lalu.
Matawang Yen pula meningkat secara mendadak pada dagangan Khamis apabila sentimen pasaran yang risk-on sebelum ini bertukar sebaliknya. Hal ini disebabkan oleh kebimbangan pasaran terhadap ketidakpastian perang perdagangan As-China untuk mencapai persetujuan pada Sidang Kemuncak G20 pada 28-29 Jun ini.
 Beralih kepada sesi pasaran Eropah pula, CHF antara matawang yang mengetuai pergerakan berbanding matawang-matawang utama yang lain. Keputusan bank pusat Swiss National Bank (SNB) antara faktor kekuatan Swissy di mana SNB mengekalkan kadar faedahnya pada -0.75% dan berkata dasar monetari yang longgar masih diperlukan susulan matawang tersebut masih tinggi nilainya. Namun SNB mengjangkakan kadar inflasi negara itu untuk 2019 menaik kepada 0.6% berbanding 0.3% yang dilihat pada Mac lalu.
Dalam perkembangan di zon Eropah pula, data pengeluaran perindustrian kawasan Euro dilihat menguncup 0.5% pada bulan April 2019 daripada -0.4% pada bulan lepas dan lebih teruk daripada jangkaan iaitu -0.4%.


Prestasi Greenback Mula Perlahan!

US Dollar merosot lebih rendah dalam sesi dagangan Asia pada Isnin setelah para pelabur mengambil keuntungan berganda selepas kenaikan minggu lalu.
Kenaikan kadar dan unjuran tiga lagi kenaikan kadar pada tahun 2017 menjadi punca utama kenaikan mendadak US Dollar minggu lalu.
US Dollar Index yang mengukur kekuatan US Dollar kali terakhir dinilai pada 102.720, menurun sebanyak 0.2 peratus.
Selain tu, matawang ini juga agak goyah selepas berita bahawa kapal perang China telah merampas drone air milik AS di perairan antarabangsa di laut China Selatan. China juga telah bersetuju untuk mengembalikan drone tersebut pada Sabtu sekaligus meredakan semula keadaan yang agak tegang.
 Euro juga dicatat sedikit merosot minggu lepas. Sementara itu, dalam sesi ini juga, US Dollar merosot 0.4 peratus berbanding yen.
EUR/USD, 30 minit
USD/JPY, 30 minit
Bank of Japan dijadual akan memulakan mesyuarat dasar selama dua hari dengan pasaran menjangkakan tidak banyak perubahan daripada mesyuarat tersebut.
Ekonomi Kedua Terbesar Dunia Ini dijangka Suram Tahun Depan! : Penyelidik Ekonomi


Lonjakan NFP AS Gegar Pasaran, Raja USD Kembali Kuasai Takhta!

Bacaan positif dalam laporan terbaharu pekerjaan NFP Amerika Syarikat telah mendorong lonjakan US dolar untuk didagangkan lebih kukuh berbanding pesaing utamanya.
Ekonomi AS tanpa dijangka menambah sebanyak 528,000 pekerjaan jauh lebih baik daripada jangkaan untuk meningkat sebanyak 258,000 pada bulan Julai manakala kadar pengangguran pula menurun kepada 3.5%.
Selain itu, pertumbuhan gaji yang menjadi tumpuan utama pelabur, meningkat lebih tinggi dengan purata pendapatan setiap jam melonjak 0.5% pada asas bulanan dan 5.2% dalam tempoh yang sama tahun lalu.
Hal ini secara tidak langsung membuatkan para pelabur kembali melihat peluang untuk satu lagi kenaikan lebih agresif dalam kadar faedah sebanyak 75 mata asas pada mesyuarat polisi September.
 Bagaimanapun, pelabur akan memberi tumpuan terlebih dahulu kepada penerbitan data inflasi AS yang bakal dikeluarkan pada hari Rabu di mana ia dijangkakan menurun pada bulan Julai.
Susulan kebangkitan semula dolar greenback, kebanyakan mata wang utama kembali memadamkan keuntungan yang dicatatkan minggu lalu memperlihatkan dolar Aussie dan New Zealand berundur lebih jauh dari paras tertinggi satu bulan.
Mata wang euro dan pound pula kembali didagangkan suram pada sekitar paras terendah satu bulan berbanding US dolar.
Dolar loonie pula susut lebih jauh berbanding USD berikutan penurunan yang dicatatkan dalam pekerjaan Kanada pada Julai dengan kadar pengangguran kekal pada 4.9%.


Trump? Satu Lagi Siri Pergerakan Pantas Pasaran Pukul 10 Pagi Ini!

Presiden Trump akan menyampaikan ucapan pertamanya kepada Kongres pada Rabu 10 pagi waktu Malaysia. Dagangan pada Rabu dijangka dalam keadaan volatile (turun-naik) dengan pasaran menjangka komen tentang polisi fiskal yang ditunggu-tunggu selama ini.
Sebelum ini kita hanya mendengar retorik yang umum dari Trump tentang perancangan fiskal beliau. Kali ini beliau perlu memberi respon yang lebih lanjut kepada sebarang pertanyaan Kongres. Oleh itu, besar kemungkinan kita akan mendapat maklumat yang lebih jelas pada pukul 10 pagi ini.
Beliau telah berjanji untuk mengurangkan cukai korporat dan meningkatkan perbelanjaan kerajaan US bagi menampung projek infrastruktur, tetapi jika ada potensi kepada peningkatan ‘downside risk‘ hal ini akan mengurangkan potensi kenaikan kadar pada Mac ini yang seterusnya melemahkan US dolar.
Namun, jika pada hari ini ucapan Trump kepada Kongres semuanya berjalan dengan baik dan apa yang dijanjikan sebelum ini diterjemahkan, pasaran dijangka bergerak menyokong US dolar.
 Segala retorik Trump untuk meningkatkan rangsangan fiskal dan pemotongan cukai dijangka tidak memberikan kesan yang berpanjangan kepada penguatan US dolar jika terdapat komen tentang ‘polisi melemahkan US dolar’.
Beberapa minggu lepas, isu ini banyak diperkatakan selepas komen Peter Navarro penasihat ekonomi Trump yang menjurus kepada perhatian pihak pentadbiran kepada nilai matawang. Peter Navarro ketika itu mengkritik Jerman yang menggunakan Euro yang rendah untuk memanipulasi perdagangan.
Pandangan Trump kepada nilai US dolar juga sedang hangat diperkatakan oleh pelabur-pelabur antarabangsa dan menjadi perhatian mereka. Pelabur bertaraf global sudah tentu melihat hal ini mampu merubah situasi ekonomi dan memberi kesan kepada pelaburan mereka. Laporan ini sedikit sebanyak memberi gambaran kepada pasaran bahawa pentadbiran baru US seperti mahu melemahkan nilai US dolar.
Jika pentadbiran baru US benar-benar mahu melemahkan US dolar, ini adalah bercanggah dengan pemotongan cukai yang dijanjikan beliau kerana perubahan fiskal seperti ini hanya akan menguatkan US dolar. Pihak perbendaharaan US (Kementerian Kewangan) dijangka akan memasuki pasaran forex untuk melemahkan US dolar, jika benar-benar ingin bersaing dengan China dan Jepun dalam perdagangan global.


USD Sempat Jatuh Selepas Data Inflasi, Tapi Kenapa Naik Semula?

Kebimbangan pasaran mereda selepas penerbitan bacaan data inflasi Amerika Syarikat yang dikatakan telah mencapai kemuncaknya pada bulan Mac sehingga mendorong penyusutan US dolar dan hasil bon AS.
Dengan catatan 8.5% tahun ke tahun dan 1.2% secara bulanan, indeks harga pengguna (CPI) AS meningkat ke paras tertinggi sejak Disember 1981 seperti dijangkakan secara meluas oleh pasaran.
Bagaimanapun, inflasi teras lebih rendah daripada jangkaan pada bulan Mac dengan mencatat peningkatan 0.3% dan secara tahunan, ia meningkat 6.5%.
Ini membuatkan pasaran melihat inflasi AS telah mencapai kemuncaknya dan akan menurun semula secara beransur-ansur pada bulan-bulan yang mendatang.
 Susulan itu, indeks dolar susut kepada 99.80 berbanding pesaing utamanya dan hasil bon pula merosot dari puncak tertinggi lebih tiga tahun, sekali gus memberi peluang kepada mata wang untuk meningkat.
Namun begitu, penyusutan USD tidak lama selepas mendengarkan ucapan daripada penggubal dasar Federal Reserve, Lael Brainard yang mengatakan bahawa tanda-tanda inflasi mereda dari bacaan data terkini tidak akan mengubah pendirian bank pusat untuk bertindak agresif dalam pengetatan.
Menurut Brainard, bank pusat AS masih akan meneruskan beberapa siri kenaikan kadar faedah serta usaha untuk mengurangkan kunci kira-kira (balance sheet) mereka.
Ekoran itu, US dolar kembali meningkat untuk didagangkan lebih kukuh pada sekitar harga 100.40 ketika sesi Asia dan hasil bon pula stabil pada 2.74%.
Tumpuan pasaran kini beralih pula kepada mesyuarat polisi Bank Pusat New Zealand (RBNZ) pada sesi Asia dan penerbitan data inflasi UK pada sesi Eropah.


Itu Dia! GOLD Dah Mula Menjunam

Harga emas mula paparkan penurunan pada dagangan awal minggu membuatkan pelabur tertanya-tanya suasana dalam pasaran.
Faktor utama yang memberi kesan pergerakan lebih aktif harga pada sesi Eropah adalah berikutan pengukuhan semula US dolar dengan sentimen pasaran yang masih dilihat berisiko.
Risiko dalam pasaran ditingkatkan oleh ketegangan antara Amerika Syarikat (AS) dan China selepas Google dan Apple diarahkan untuk menyingkirkan aplikasi TikTok dan WeChatd daripada platform masing-masing.
Pengukuhan US dolar yang lebih ketara mengatasi pengukuhan emas yang turut mendapatkan kelebihan dalam suasana berisiko pasaran.
Pada carta harga XAU/USD, harga emas membuat kenaikan di sesi Asia pada pergerakan yang perlahan namun gagal mencapai paras ketinggian pada Jumaat lalu sebelum penurunan pada sesi Eropah.
Penurunan harga telah melepasi paras sokongan Moving Average 50 (MA50) pada rangka masa 1 jam pergerakan dan cuba melepasi paras sokongan sekitar 1938.00.
 Paras sokongan tersebut turut diuji beberapa minggu lalu yang merupakan zon RBS (resistance become support).
Penurunan lebih rendah harga emas berkemungkinan akan kembali menuju paras tumpuan pada 1900.00.
Sebaliknya jika harga kembali melonjak, paras ketinggian tumpuan dilihat pada 1975.00 yang merupakan zon resistance yang gagal ditembusi minggu lalu.
Pantau sentimen pasaran semasa serta perubahan nilai US dolar dalam pasaran yang mempengaruhi pergerakan harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kesediaan OPEC Untuk Melanjutkan Pembekuan Bekalan Menyokong Harga Minyak Mentah!

Harga minyak melonjak pada Jumaat apabila dirangsang oleh laporan OPEC yang dikatakan akan melanjutkan potongan output yang bertujuan untuk mengekang lebihan bekalan api global.
Brent mentah diniagakan pada $55.76 setong, meningkat sebanyak 11 sen dari harga penutup sebelum ini.
Sementara itu, WTI mentah naik 10 sen kepada $53.46 setong.
Pertubuhan Negara-negara Pengeksport Petroleum (OPEC) dan pengeluar lain termasuk Russia merancang untuk mengurangkan pengeluaran sebanyak hampir 1.8 juta tong sehari pada separuh pertama tahun 2017 dengan jangkaan pematuhan sekitar 90 peratus.
Pemotongan bekalan ini bertujuan untuk membendung lebihan bekalan yang telah mengganggu pasaran minyak mentah sejak tahun 2014 lagi.
 OPEC memberitahu Reuters, mereka sedia untuk melanjutkan tempoh pembekuan bekalan ini dalam usaha untuk membantu mengimbangi semula pasaran.
Buat masa sekarang, inventori minyak mentah kekal berada dalam tekanan berikutan bekalan yang tinggi terutamanya di Amerika Syarikat.
Menurut Stephen Innes, di Oanda Singapura, lebihan inventori bagi kedua-dua minyak dan petrol telah menghalang momentum harga untuk terus bergerak ke atas.
Namun begitu, memetik satu nota AB Bernstein dalam satu nota kepada pelanggan pada Jumaat, permintaan minyak global berkemungkinan besar akan meningkat melebihi 100 juta tong sehari pada suku keempat tahun 2018.
Dialog Ekonomi AS-Jepun Akan Dimulakan Pada April!


USD Kelihatan Berhati-Hati Menjelang Data Penting KDNK Malam Ini.

Awal pagi hari terakhir dagangan minggu ini melihat Kiwi melonjak. Imbangan perdagangan New Zealand mencatatkan surplus sebanyak NZD 922 juta pada Mac 2019 daripada defisit NZD 151 juta dalam bulan yang sama pada tahun sebelumnya dan melebihi jangkaan pasaran untuk surplus hanya NZD 131 juta.
Yen pula meneruskan kelemahannya pada dagangan hari ini selepas data menunjukkan kadar pengangguran di Jepun meningkat kepada 2.5% pada bulan Mac 2019 daripada paras terendah selama lima bulan sebanyak 2.3% pada bulan sebelumnya dan di atas jangkaan pasaran 2.4%.
 Dolar AS sebelum ini mengukuh hampir paras tertinggi untuk 2019 menunjukkan sedikit kelemahan pada dagangan hari ini menjelang data KDNK yang akan dikeluarkan pada jam 8:30 malam nanti. Pasaran mengjangkakan akan terdapat penurunan dalam bacaan pertumbuhan KDNK kali ini memandangkan sektor jualan runcit dan imbangan perdagangan Amerika Syarikat merekodkan kejatuhan.
Di tempat lain, Euro masih bergelut untuk mendapat tarikan daripada pelabur ekoran kebimbangan perkembangan ekonomi zon Eropah khususnya di negara Jerman yang kian pudar. Prestasi Euro setakat hari ini berada pada paras terendah dalam tempoh 22 bulan.


Indeks Dolar Bakal Catat Peningkatan Tahunan Terkecil Sejak 2013?

Dolar Amerika terus mencatat kemerosotan ke paras terendah tiga minggu berbanding yen Jepun berikutan peningkatan sentimen pelabur yang telah mengurangkan permintaan terhadap USD sebagai safe-haven dan meningkatkan selera terhadap aset berisiko.
Indeks dolar yang mengukur kekuatan dolar greenback berbanding enam matawang utama susut 0.12% kepada 96.67 pada sesi Asia hari ini.
Pada hari Jumaat, indeks dolar telah merekodkan penurunan harian terbesar sejak Mac sekali gus menyebabkan keuntungan yang diraih untuk tahun ini berada di bawah 0.6% berbanding 4.4% yang dicatatkan pada 2018. Jika penurunan ini berterusan, ia bakal mencatat kenaikan terkecil sejak 2013.
Berita-berita positif daripada perjanjian AS dan China telah menggalakkan sentimen risiko dalam pasaran kewangan.
 Terbaru dalam perkembangan dagangan, Naib Perdana Menteri China, Liu He dilaporkan telah menerima undangan untuk melawat Washington pada minggu ini bagi menandatangani perjanjian perdagangan fasa 1 dengan Amerika Syarikat.
Dagangan matawang sensitif perdagangan, dolar Aussie dan New Zealand terus mengukuhkan kedudukan tertinggi berbanding US dolar selepas bacaan data PMI pembuatan dan bukan pembuatan China diterbitkan.
Data PMI pembuatan China mencatat bacaan 50.2 pada bulan November seperti mana yang direkodkan pada bulan sebelumnya dan lebih baik daripada jangkaan sebanyak 50.1. Bacaan PMI bukan pembuatan pula merosot kepada 53.5 daripada 54.4 dan sedikit tersasar dari unjuran pasaran.
Pengembangan di atas paras 50 sejak bulan November tanpa diduga, telah mengakhiri penguncupan enam bulan berturut-turut dalam aktiviti perkilangan berdasarkan rangsangan yang dilakukan oleh China untuk meningkatkan permintaan tempatan.
Peningkatan selera pelabur terhadap aset berisiko juga mendorong euro ke paras tertinggi 4 setengah bulan. Tanda-tanda bahawa ekonomi zon Eropah mulai pulih turut mengangkat matawang itu sejak beberapa minggu kebelakangan ini.


Analisis GOLD – Lepas Melonjak, Emas Mendatar Di Atas Paras $1,870 Di Awal Minggu

Dagangan emas dilihat gagal menyambung momentum positif di awal minggu ini setelah mempamerkan lonjakan yang cemerlang pada penutup minggu lalu.
Ketika laporan data pekerjaan NFP Amerika Syarikat (AS) diterbitkan dan menyaksikan US dolar melemah, harga emas telah melonjak sehingga ke paras harga $1,870.
Situasi ini dapat diperhatikan pada carta harga XAU/USD yang mengukur nilai emas berbanding US dolar dengan lonjakan yang dipaparkan memberi harapan kepada pelabur untuk peningkatan nilai lebih tinggi pada minggu ini.
Namun agak mengecewakan pada pembukaan dagangan awal minggu semalam apabila pergerakan harga adalah lebih mendatar.
Harga yang telah melepasi paras 1870.00 dilihat mendatar di atas zon tersebut dengan paras tertinggi dicapai hanyalah sekitar 1880.00.
Pergerakan mendatar dan perlahan tersebut terus disaksikan sehingga dagangan bersambung ke sesi Asia dan sesi Eropah hari ini (Selasa).
Sekiranya harga emas berjaya meneruskan lonjakan dari zon 1870.00 yang kini menjadi support buat harga, sasaran adalah untuk mencapai pula ketinggian paras 1900.00.
 Kenaikan yang diteruskan akan terus mencatatkan paras tertinggi terbaru 8 bulan.
Namun jika berlaku penurunan semula di bawah zon 1870.00, harga berkemungkinan akan susut di bawah paras sokongan MA50 dan mencetus isyarat awal perubahan trend bearish buat emas.
Sekiranya penurunan berterusan, harga dilihat akan menuju semula ke sekitar 1830.00 untuk menguji zon RBS (resistance become support) yang menjadi tumpuan sebelum ini.
Penurunan lanjut harga seterusnya dijangka akan kembali semula ke sekitar 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Debaran Menanti Keputusan The Fed, Ini Kesan Kepada Pasaran Komoditi

Pasaran minyak mentah jatuh pada sesi Asia berikutan kemungkinan kelewatan dalam menamatkan perang perdagangan Amerika Syarikat (AS) dan China akan mempengaruhi kejatuhan inventori minyak mentah AS.
Minyak mentah Brent susut sebanyak 0.3% kepada $61.41 setong manakala minyak WTI Amerika Syarikat jatuh 0.5% kepada $55.27 setong.
Inventori mentah AS menurun sebanyak 708,000 tong pada minggu lalu berbanding jangkaan penganalisis yang mengunjurkan peningkatan sebanyak 494,000 tong, menurut data yang dikeluarkan oleh Institut Petroleum Amerika (API).
Kenyataan daripada Timbalan Menteri Tenaga Rusia turut menambah tekanan kepada harga pasaran, yang menyatakan bahawa situasi sekarang terlalu awal untuk OPEC dan sekutunya membincangkan mengenai pengurangan output yang lebih mendalam membawa kemungkinan kepada lebih banyak pengeluaran minyak dalam pasaran.
 Selain itu, pentadbiran Trump mengeluarkan kenyataan hari ini bahawa perjanjian perdagangan fasa pertama mungkin tidak dapat disiapkan sepenuhnya menjelang tarikh yang dijangkakan untuk kedua-dua negara ekonomi gergasi itu menandatanganinya di sidang kemuncak Chile pada November ini.
Susulan daripada kenyataan tersebut, safe-haven emas turut menjadi pilihan pada dagangan sesi Asia. Bagaimanapun, emas diniagakan dalam jajaran yang sederhana memandangkan keputusan mesyuarat FOMC mengenai kadar faedah terus menjadi fokus kepada para pelabur.
Sentimen kekal berhati-hati dengan dagangan logam kuning meningkat sedikit sebanyak 0.05% untuk diniagakan di atas paras $1,490.
Rizab Persekutuan AS (Fed) dijangka akan menurunkan kadar faedah untuk kali ketiga pada tahun ini, iaitu sebanyak 0.25%.


[Review] Ini Sebahagian Isu Utama Yang Menghiasi Pasaran Forex Sepanjang Tahun 2019

Pertikaian perdagangan Amerika Syarikat dan China telah mendominasi tahun 2019 sebagai pemacu utama buat pasaran kewangan sementara keputusan Federal Reserve AS (Fed), perkembangan Brexit dan isu politik turut menjadi perhatian.
Tahun 2019 dikatakan tahun terbaik buat dolar Kanada dan pound sterling serta mencabar bagi dolar euro. US dolar pula dilihat mencatat keuntungan pada 9 bulan pertama, sebelum kembali merosot pada penghujung September dipengaruhi oleh perang dagang dan keputusan Fed.
Perang dagang antara dua negara ekonomi gergasi dunia yang bersulamkan pengenaan tarif import antara satu sama lain telah memberi impak besar terhadap pertumbuhan global dan menjejaskan pasaran kewangan, terutama apabila rundingan yang diadakan sering menemui jalan buntu.
Kesepakatan akhirnya tercapai menjelang berakhirnya tahun 2019 di mana butiran mengenai perjanjian fasa 1 masih samar, manakala campur tangan AS dalam isu Hong Kong dan Xinjiang pula telah membangkitkan kemarahan China.
Kejutan keputusan Pengerusi Fed, Jerome Powell yang menurunkan kadar faedah pertama sejak 2008 pada Julai telah mencetuskan pelbagai reaksi dari pasaran. Rentetan pemotongan kadar faedah sebanyak tiga kali pada tahun ini, Fed mula menunjukkan isyarat untuk menahan daripada sebarang perubahan dalam dasar monetari pada 2020.
 Pelonggaran dasar monetari bukan sahaja menjadi pilihan The Fed, bahkan Reserve Bank of Australia dan New Zealand juga mengurangkan kadar faedah mereka manakala Bank Pusat Eropah menurunkan kadar deposit dan memulakan kembali Quantitative Easing.
Bank Pusat Kanada, England, Jepun dan Switzerland pula kekal daripada membuat sebarang perubahan dalam dasar monetari mereka. Ini jelas menunjukkan kenapa dolar Kanada dan pound Sterling menjadi matawang terbaik tahun ini.
Sementara itu, keuntungan yang diraih yen Jepun berbanding USD menjelang dagangan akhir tahun sekali lagi membuktikan bahawa matawang itu berpotensi untuk diniagakan tinggi pada awal tahun 2020, seperti mana yang pernah berlaku sebelum ini.
Bagi dagangan tahun 2020, antara faktor utama yang menjadi perhatian pasaran adalah hubungan perdagangan AS dan China, khususnya perjanjian fasa 1 bakal ditandatangani pada Januari serta bermulanya perjanjian fasa kedua yang pasti akan menimbulkan lebih banyak ketidakpastian di kalangan pasaran.
Seterusnya, perhatian juga tertumpu pada pilihan raya Presiden Amerika Syarikat yang akan berlangsung pada 3 November. Dalam pada itu, perbicaraan di peringkat Senat dijangka akan diadakan pada Januari bakal menentukan nasib Presiden Donald Trump sama ada jawatannya akan dilucutkan atau sebaliknya.
Setelah menyaksikan beberapa peristiwa bersejarah sepanjang tahun ini, perkembangan Brexit akan terus menjadi tumpuan pasaran di mana ia akan berakhir pada 31 Januari 2020 dan terus berada di bawah peraturan Kesatuan Eropah (EU) sehingga tamatnya tempoh peralihan pada 31 Disember 2020.


Data Inflasi Kanada Bulan Disember Mencemaskan, Apakah Tindakan BOC Seterusnya?

Kadar inflasi tahunan Kanada meningkat semula pada bulan Disember sehingga mencecah ke paras tertinggi 30 tahun, didorong oleh harga yang lebih tinggi untuk makanan, kenderaan dan tempat tinggal berdasarkan data yang dikeluarkan pada hari Rabu.
Inflasi dilaporkan meningkat kepada 4.8%, sejajar dengan jangkaan pasaran dan meningkat daripada bacaan bulan November yang mencatat bacaan sebanyak 4.7%. Berdasarkan laporan Jabatan Statistik Kanada, ia adalah bulan kesembilan berturut-turut dimana inflasi utama mengatasi julat sasaran bank pusat iaitu antara 1%-3%.
 Bacaan data inflasi ini dapat meningkatkan jangkaan bahawa bank pusat akan mula menaikkan kadar faedah pada minggu hadapan, walaupun ketidakpastian mengenai kesan varian Omicron Covid-19.
Ukuran biasa CPI, yang dikatakan oleh bank pusat sebagai ukuran terbaik bagi mengukur prestasi ekonomi yang kurang baik, meningkat kepada 2.1% daripada 2.0% pada November. Kali terakhir ia mencecah 2.1% adalah pada Februari 2012. Median CPI meningkat kepada 3.0% dan pengurangan CPI masing-masing meningkat kepada 3.7%.
Matawang Kanada mencecah paras tertinggi enam hari pada paras dagangan 1.2451 berbanding US dolar. Tumpuan pelabur Kanada yang seterusnya adalah pada data julan runcit Kanada.


EUR/USD Di Hujung Minggu, Harga Nak Naik Ke Jatuh Lagi?

Pergerakan pasaran kekal tak menentu sehingga dagangan menuju ke penghujung minggu ini ketika pelabur masih tidak mendapat isyarat yang jelas terhadap penetapan dasar oleh Federal Reserve (Fed).
Isyarat terus kabur setelah data tuntutan faedah pengangguran Amerika Syarikat (AS) yang ditebitkan semalam meningkat lebih tinggi berbanding ramalan, menunjukkan angka yang tidak bagus.
Sedangkan, laporan data pekerjaan NFP yang diterbitkan minggu lalu adalah kukuh di samping peratusan angka kadar pengangguran juga menurun.
Pelabur kini berkemungkinan melihat Fed tidak perlu untuk meningkatkan lagi kadar faedah, dan meneruskan langkah memperlahankan dasar monetari seperti yang dibincangkan pada mesyuarat FOMC minggu lalu.

Carta harga pasangan mata wang EUR/USD dilihat memaparkan kenaikan sekitar 80 pips semalam mencapai ketinggian sekitar 1.07900 di sesi Eropah.
Namun di sesi New York harga kembali susut semula ketika US dolar kembali mengukuh yang turut disokong oleh peningkatan hasil perbendaharaan 10 tahun AS.
Harga susut ke sekitar 1.07300 di penghujung sesi New York dan berlegar perlahan di sekitar tersebut pada dagangan yang bersambung di sesi Asia pagi ini (Jumaat).
 Harga yang kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD itu memberi isyarat awal untuk harga menyambung pergerakan trend bearish.
Jika harga susut di bawah paras 1.07000, penurunan bakal diteruskan mengatasi paras terendah dicecah Selasa lalu pada 1.06700.
Penurunan lanjut harga bakal menuju ke zon support 1.06000 untuk harga catatkan paras terendah 5 minggu.
Namun jika sebaliknya harga menunjukkan kenaikan semula di penghujung minggu ini, rintangan pada 1.08000 akan kembali menjadi tumpuan untuk diuji selepas kenaikan semalam gagal melepasinya.
Meneruskan kenaikan lebih tinggi melepasi zon tersebut akan mendorong harga menuju semula zon 1.09000 dan zon rintangan 1.1000 yang dicapai minggu sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Masih Tersungkur Pada Pembukaan Sesi Eropah

Dolar US masih lemah berbanding matawang utama dunia yang lain semasa pembukaan sesi Eropah. Seperti yang kita tahu ini disebabkan perbezaan undi yang semakin kecil diantara kedua-dua calon presiden.
Indeks US dollar yang mengukur kekuatan matawang greenback ini jatuh sebanyak 0.24% kepada 97.52 yang juga paras terendah sejak 13 Oktober.
Undian semalam menambahkan lagi ketaktentuan dalam pasaran menjelang undian minggu depan.
Ramai pelabur yang menjangkakan calon dari Demokrat, Hillary Clinton akan memenangi undian presiden kali ini. Pun begitu, pengumuman FBI tentang pembukaan semula kes e-mel Clinton sabtu lepas telah banyak mengubah sentimen semasa dan mengurangkan kebarangkalian untuk Clinton memenangi undian.
Yen yang memegang status safe haven menjadi pilihan kepada pelabur yang menolak nilai USD/JPY ke bawah sebanyak 0.55% ke paras 103.57.
Swiss Franc yang turut sama berstatus safe haven juga mendapat permintaan tinggi dalam situasi seperti ini telah menolak nilai USD/CHF ke bawah sebanyak 0.44% ke paras 0.9711.
 Manakala Mexico Peso pula melemah sebanyak 0.4% berbanding USD kepada 19.28
Matawang Euro juga turut menguat berbanding USD yang dapat dilihat pada EUR/USD yang naik 0.34% ke paras 1.1093.
Sementara itu, pelabur sedang menunggu polisi terbaru dari The Fed pada pagi Khamis ini. Namun, dijangkakan tiada perubahan kepada polisi.
Menurut agensi berita Investing.com, pelabur menjangkakan kebarangkalian 64.3% kenaikan kadar akan berlaku pada mesyuarat Disember.
Tetapi penganalisis telah memberi amaran, The Fed akan mengekalkan kadar jika kesan daripada pilihanraya menyebabkan volatility (naik-turun) yang besar dalam pasaran.
Pemerhati pasaran juga mengikuti rapat data U.S. nonfarm payrolls (gunatenaga US) yang akan dikeluarkan pada Jumaat ini. Data ini penting bagi melihat sebarang petunjuk kepada kenaikan kadar tahun ini.


Ingin Kaut Profit Habis-Habisan Sebelum Pasaran Berehat Sempena Cuti Krismas? Baca Artikel Ini Segera!

US Dollar merosot daripada paras tertinggi berbanding sekumpulan matawang yang lain menjelang laporan data ekonomi penting dari AS.
US Dollar Index yang mengukur kekuatan US Dollar berbanding enam matawang utama kali terakhir dinilai pada 103.02.
Walaupun begitu, penurunan US Dollar masih terhad kerana masih disokong oleh kenyataan Fed dalam menaikkan kadar dan jangkaan pertumbuhan ekonomi yang dijangka akan lebih pantas dibawah pentadbiran Trump.
Sesi trading juga akan dijangka semakin perlahan menjelang Krismas, namun tumpuan dalam jangka terdekat masih diberikan kepada kelompok terbesar data ekonomi AS yang akan dikeluarkan pada Khamis.
 Menurut Kumiko Ishikawa iaitu penganalisis pasaran FX di Sony Financial Holdings, pasaran agak tenang menjelang cuti Krismas. Namun begitu, US Dollar akan terus dijual jika data yang dikeluarkan lebih buruk dari jangkaan.
Dalam masa yang sama, US Dollar Index yang telah meningkat lebih 5 peratus sejak pilihanraya AS yang lalu berikutan pertaruhan Trump untuk meningkatkan perbelanjaan fiskal yang bakal mencetuskan kadar inflasi yang lebih tinggi.
Dalam sesi ini juga, matawang Euro telah meningkat lebih 0.1 peratus pada $1.0430, memulih daripada paras terendah sebelum ini.
EUR/USD, 30 minit
Dagangan Forex Menyusut 12% Berbanding Tiga Tahun Lepas : BoE


Ini Boleh Buatkan GBP/USD Naik Ke Paras Tertinggi Terbaru Lagi

Pelabur kembali melihat harga bakal menyambung semula trend kenaikan pada carta pasangan mata wang GBP/USD selepas ucapan oleh Pengerusi Federal Reserve (Fed) Jerome Powell berkenaan polisi bank pusat yang melemahkan US dolar.
Sebelum ini, harga melonjak tinggi dengan pengukuhan oleh Pound Sterling berikutan Gabenor bank pusat England memberi isyarat untuk tidak melaksanakan kadar faedah negatif kerana dibimbangi akan menimbulkan masalah pada masa hadapan.
Namun pengukuhan harga terbantut pada rintangan 1.37000 selepas harga susut semula berikutan pengukuhan US dolar didorong oleh peningkatan hasil perbendaharaan AS yang menarik minat pelabur untuk pembelian yang lebih tinggi.
Namun isyarat dovish oleh Jerome Powell untuk pelonggaran polisi lebih lanjut telah menyusutkan semula US dolar pada sesi New York semalam.
Harga dilihat melonjak semula menguji paras rintangan 1.37000 namun masih gagal menembusinya sebelum pergerakan harga perlahan pada sesi Asia pagi ini.
Pergerakan harga yang sudah mula berada di atas paras sokongan Moving Average 50 (MA50) semula pada rangka masa 1 jam memberi petunjuk awal harga bakal meneruskan kenaikan.
 Jika harga berjaya melepasi resistance 1.37000, harga bakal bakal merekodkan paras ketinggian yang terbaru sejak dagangan April 2018.
Namun sekiranya harga menjunam semula, zon RBS (resistance become support) pada 1.36000 akan kembali diuji harga untuk menyokong kenaikan semula.
Jika harga terus turun lebih rendah, penurunan akan dijangkakan sehingga ke paras 1.35000 atau zon support 1.34000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Mendapat Sedikit Kenaikan Menjelang ‘Risk-Event’ Jackson Hole

US dolar mendapat sedikit keuntungan pada Khamis selepas merekod kerugian pada Rabu dengan para pemain pasaran ketika ini tertumpu kepada simposium Jackson Hole.
Pemain pasaran akan cuba mendapatkan sebarang isyarat daripada ahli bank pusat utama dunia dan penganalisis ekonomi di Jackson Hole di mana ketua daripada Amerika Syarikat dan European Central Bank (ECB) akan berucap.
Matawang greenback tertekan pada sesi Rabu disebabkan komen Trump yang mengancam ‘Government Shutdown’ jika tidak mendapat dana untuk pembinaan tembok sempadan Mexico-US.
 Trump sebelum ini juga memberi amaran di mana beliau berkemungkinan akan menamatkan perjanjian NAFTA (North American Free Trade Agreement) bersama Mexico dan Kanada, apabila rundingan pusingan pertama berakhir pada Ahad.
EUR/USD walaubagaimanapun pada hari ini susut 0.14% setakat pukul 6.56 petang kepada 1.1791 walaupun pasangan matawang ini merekod kenaikan yang banyak pada Rabu. Hal ini dilihat sebagai aktiviti pengambilan untung oleh pedagang menjelang peristiwa berisiko (risk-event) di Jackson Hole.
Draghi walaubagaimanapun dijangka tidak akan memberikan komen tentang polisi monetari berikutan pendirian berhati-hati ECB dalam minit mesyuarat sebelum ini.
Selepas jatuh pada Rabu, USDJPY pada Khamis turut mengukuh dengan terdapat spekulasi bahawa Janet Yellen akan memberikan panduan tentang pengetatan polisi The Fed yang termasuk pengurangan penyata imbangan dan kenaikan kadar faedah. USDJPY setakat ini telah naik 0.26%.


Analisis Teknikal GBP/JPY – Timeframe H1 – 8/2/2019

Diperhatikan pergerakan harga pada chart pasangan matawang GBP/JPY pada sesi dagangan semalam, pelabur yang gelisah menantikan keputusan penetapan dasar monetari oleh bank pusat England memberi peluang untuk Yen menekan harga ke paras lebih rendah. Pada sesi pasaran Eropah semalam, harga telah membuat penurunan dari paras Magic Pivot melepasi paras support MagicS1 dan support MagicS2 pada indicator Moshed Magic Line. Kemudiannya, Sterling yang kembali mengukuh susulan kenyataan optimis daripada Gabenor Mark Carney telah melonjakkan kembali harga sehingga mencecah ke paras resistance MagicR1 sebelum harga kembali bergerak perlahan pada penghujung sesi dagangan New York.
Bersambung pada sesi pasaran Asia hari ini pula, harga dilihat bergerak mendatar di atas paras Magic Pivot 141.978 hari ini sehingga bersambung ke sesi pasaran Eropah. Jika harga bergerak ke paras lebih tinggi, jangkaan harga akan menyambung kenaikan harga yang dilakukan semalam dan menuju ke paras resistance pada 142.836 (MagicR1). Kenaikan seterusnya harga dijangka akan menguji pula zon minor SBR (support become resistance) di paras 143.477 (MagicR2) dan lonjakan lebih tinggi harga bakal menguji semula zon support yang diuji pada minggu lalu di sekitar paras 144.335 (MagicR3).
 Namun, jika dagangan pada chart GBP/JPY hari ini menunjukkan penurunan lebih rendah dari paras Magic Pivot 141.978, harga bakal menguji kembali paras terendah dagangan semalam ketika terjunan harga selepas pengumuman kadar faedah oleh bank pusat semalam iaitu di sekitar paras 141.337 (MagicS1). Seterusnya, harga yang berjaya turun lebih rendah melepasi paras tersebut bakal menguji paras 140.479 (MagicS2) yang berada pada zon RBS (resistance become support) semasa pada chart GBP/JPY. Jika momentum penurunan harga masih berjaya menekan harga ke paras lebih rendah dari paras tersebut, harga berpotensi mencecah penurunan sehingga ke paras sekitar 139.838 (MagicS3) untuk harga mencatatkan paras terendah yang baru.
Terus pantau perkembangan Brexit dan juga sentimen pasaran semasa yang masing-masing memberi kesan terhadap dagangan Sterling dan Yen. Indicator Moshed Magic Line adalah disyorkan untuk kegunaan dalam analisis teknikal anda setiap hari bagi mendapatkan hasil analisis yang lebih mantap.

Paras support: 141.337, 140.479, 139.838.
Paras resistance: 142.836, 143.477, 144.335.


Adakah Momentum Lonjakan 200 Pips GBP/USD Minggu Lalu Mampu Dikekalkan?

Pergerakan harga bagi pasangan matawang GBP/USD pada Jumaat telah menamatkan dagangan minggu lalu dengan lonjakan harga sehingga hampir mencecah 200 pips kenaikan selepas laporan data pekerjaan NFP dikeluarkan.
Lonjakan harga tersebut didorong oleh kelemahan pada dagangan USD susulan laporan pekerjaan NFP dikeluarkan disamping disokong oleh pengukuhan dagangan GBP dalam pasaran semasa.
Perkembangan semasa rundingan Brexit dilaporkan positif berikutan pemimpin parti pembangkang Britain menggesa Parlimen untuk menyelesaikan kebuntuan Brexit yang dihadapi selama ini dan mencapai persetujuan terhadap pengunduran Britain dari Kesatuan Eropah.
Penganalisis melihat faktor optimis dengan rundingan antara parti untuk menyelesaikan masalah tersebut mendorong peningkatan terhadap dagangan Sterling.
Jika diperhatikan dagangan GBP/USD pada Jumaat lalu, harga yang menguji paras RBS (resistance become support) pada 1.3000 kemudiannya telah melonjak hampir 200 pips ke paras ketinggian yang baru sekitar 1.31760 sebelum menutup harga di paras sekitarnya.
Namun pada sesi pasaran Asia permulaan minggu ini, harga kembali menurun semula membuat pembetulan harga (correction) ke paras Magic Pivot 1.3112 pada indicator Moshed Magic Line hari ini.
Reaksi harga pada paras Magic Pivot yang juga berada pada zon RBS itu akan memberikan isyarat kecenderungan harga bagi pergerakan harga pada GBP/USD hari ini.
 Jika harga turun lebih rendah melepasi Magic Pivot hari ini, harga berkemungkinan akan menguji paras tumpuan pada 1.30700 sebelum meneruskan penurunan lebih rendah untuk kembali menguji zon RBS 1.3000 sebelum ini.
Namun jika harga gagal menembusi paras Magic Pivot hari ini, jangkaan harga akan kembali membuat kenaikan dan cuba mengatasi paras ketinggian yang dicapai pada lonjakan Jumaat lalu.
Kenaikan seterusnya dilihat akan cuba menuju ke paras resistance 1.3236 (MagicR1) atau lebih tinggi ke paras resistance 1.3301 (MagicR2) pada indicator Moshed Magic Line hari ini untuk terus merekodkan paras ketinggian terbaru pada chart GBP/USD.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras tumpuan harga yang turut digariskan pada indicator Moshed Magic Line untuk membantu anda mengawal risiko dalam dagangan harian.

Paras support: 1.3047, 1.2922, 1.2857.
Paras resistance: 1.3236, 1.3301, 1.3425.


Ini Terjadi Pada AUD/USD Selepas Keputusan Mesyuarat RBA

Menepati ramalan keputusan mesyuarat bank pusat pada sesi Asia pagi ini apabila Reserve Bank of Australia (RBA) telah meningkatkan kadar faedah sebanyak 25 mata asas ke paras 2.85%.
Ini merupakan kenaikan 25 mata asas kali kedua berturut-turut oleh RBA yang menunjukkan pengetatan dasar yang kurang agresif berbanding sebelum ini, namun Gabenor Philip Lowe memberi isyarat kenaikan kadar akan diteruskan.
Pada mesyuarat terdahulu lagi, Lowe telah menyatakan kebimbangan terhadap kesan kos pinjaman yang tinggi di Australia dan akan membebankan isu rumah dan mendorong keputusan untuk kenaikan kadar faedah yang lebih perlahan.
Namun, dolar Australia pada sesi Asia pagi ini dilihat bergerak positif sehingga ke penghujung sesi susulan reaksi awal terhadap keputusan mesyuarat RBA.
Pada carta harga pasangan mata wang AUD/USD, harga menunjukkan corak penurunan pada pembukaan awal minggu Isnin semalam menyentuh paras sokongan pada 0.63700 sebelum melantun semula menutup dagangan sekitar 0.64000 di penghujung sesi New York.
Menyambung dagangan pada sesi Asia pagi ini, harga menunjukkan peningkatan dengan reaksi keputusan mesyuarat RBA menyaksikan harga telah melepasi paras halangan Moving Average 50 (MA50) pada rangka masa 1 jam di carta AUD/USD memberi isyarat awal pergerakan bullish buat harga.
 Kenaikan jika diteruskan dilihat akan menuju ke zon rintangan pada ketinggian 0.65400 dan mengatasi ketinggian dicapai minggu lalu.
Melepasi rintangan tersebut, harga bakal catatkan paras ketinggian terbaru 6 minggu dengan sasaran utnuk menuju ke sekitar zon 0.67000.
Namun, sekiranya harga mula menunjukkan penurunan semula ke bawah paras MA50, isyarat awal untuk menyambung pergerakan bearish akan menjangkakan paras sokongan pada 0.67000 kembali diuji sekali lagi.
Penurunan lebih rendah jika diteruskan dilihat akan menuju ke paras sokongan lebih rendah berada pada zon 0.62000 yang telah berjaya mengekang kejatuhan lebih rendah harga sepanjang Oktober lalu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kekal Bearish! EUR/JPY Bakal Terperosok Ke Paras Terendah 14 Bulan?

Wow! Harga tak habis lagi menggelongsor ke paras lebih rendah pada carta pasangan mata wang EUR/JPY kegemaran ramai ni. Apa yang jadi?
Semestinya krisis peperangan antara Rusia dan Ukraine yang mendorong kejatuhan harga yang berlaku dan para penganalisis turut menjangkakannya sejak minggu lalu lagi.
Euro dijangka akan terus menerima tekanan oleh Yen yang mendapat manfaat dalam suasana pasaran yang kekal berisiko.
Rusia masih lagi dilaporkan meneruskan pencerobohan ke atas Ukraine. Malah, Presiden Vladimir Putin juga memberitahu bahawa serangan tidak akan dihentikan selagi tujuan perangnya tercapai.
Oleh itu, Yen sebagai mata wang safe-haven dijangka akan terus mengukuh menuju dagangan penghujung minggu ini.
Harga pada carta EUR/JPY kini telah meneruskan penurunan semalam mencecah paras 127.400 dan berlegar pada zon tersebut sehingga bersambung pada dagangan hari ini (Rabu).
Penurunan ke paras tersebut merupakan paras terendah 3 bulan selepas diuji pada dagangan Disember lalu.
 Paras 128.00 menjadi halangan untuk harga membuat kenaikan dan dijangka penurunan lebih rendah akan bersambung semula ke bawah paras 127.400 pada sesi seterusnya.
Penurunan harga yang diteruskan dilihat akan menuju zon support lebih rendah sekitar 126.00 untuk merekodkan paras terendah terbaru 14 bulan.
Namun pelabur akan berhati-hati sekiranya harga mula membuat kenaikan dan melepasi paras halangan Moving Average 50 (MA50) pada rangka masa 1 jam. Ini akan memberi isyarat awal untuk perubahan trend mungkin berlaku.
Untuk jangkaan kenaikan harga, zon rintangan yang bakal menjadi tumpuan awal adalah pada sekitar 129.500 atau lebih tinggi untuk mengatasi paras tertinggi minggu ini.
Seterusnya zon SBR (support become resistance) pada 130.700 pula akan menjadi tumpuan harga berikutnya untuk corak kenaikan yang diteruskan.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H4 – 6/2/2018

AUD/USD berjaya untuk bearish seperti jangkaan selepas ia melakukan retracement ke sekitar harga 0.7950/60(rujuk analisis semalam 5/2/18). Kejatuhan AUD/USD hampir mencecah 100 pips dengan mencapai 0.7860 iaitu target terhampir.
 Mengikut analisis teknikal, pergerakan masih berpotensi untuk bearish ketika ini dan berkemungkinan ia akn mencapai ke sekitar Big Round Number 0.7914/00 sebelum ia meneruskan lagi penurunan. Dan target seterusnya yang berpotensi dicapai adalah 0.7814/00.
Walaubagaimanapun, jika ia breakout 0.7900 ia berpotensi untuk menguji semula harga di sekitar 0.7950/60 semula.


USD/JPY – Analisis Teknikal – 7/11/2017

USD/JPY  – Analisis Teknikal – 7/11/2017

 Harga USD/JPY mulai bullish setelah ia melakukan retracement ke sekitar support terhampir iaitu 113.64 semalam. Ketika ini, ia telah bullish lebih kurang 50+ pips dan jika breakout MagicR1 hari ni, ia berpotensi tinggi untuk terus bullish dan mencapai 114.60 atau ke level resistance seterusnya iaitu MagicR2 115.00.
Secara teknikal, pergerakan wave masih menunjukkan mood bullish masih didominasi USD/JPY pada minggu ini selagi ia tidak breakout 113.00. Oleh itu, sebarang penurunan adalah peluang untuk ‘long’ yang boleh diperhatikan ketika ini.


Sentimen Terkini Pasaran Forex Dijangka Memberi Kelebihan Kepada Matawang Bersifat Safe-Haven.

Yen memulakan dagangan hari ini dengan agak mengukuh nilai bacaannya walaupun tinjauan PMI menunjukkan sektor perkilangan masih di bawah 50.0. Indeks pengeluaran PMI Jepun mencatatkan bacaan 49.5 pada April 2019 daripada 49.2 pada bulan sebelumnya. Bacaan ini kekal dalam zon penguncupan untuk bulan ketiga berturut-turut.
Tidak cukup dengan sokongan positif daripada berita di China, matawang AUD meneruskan momentum pengukuhannya selepas laporan pekerjaan Australia dikeluarkan sesi Asia. Kadar pertambahan pekerjaan di Australia untuk Mac meningkat 25,700 jauh lebih tinggi daripada jangkaan kenaikan 15,200 pekerjaan berbanding pada data sebelum ini iaitu pada 10,700 pekerjaan pada Februari.
Namun secara keseluruhan, data pekerjaan Australia dilihat agak bercampur-campur dengan kenaikan kadar pengangguran di mana Kadar pengangguran yang diselaraskan di Australia meningkat sehingga 5.0% pada Mac 2019 daripada paras terendah dalam tempoh lapan tahun iaitu 4.9 peratus pada bulan sebelumnya dan jangkaan pasaran.
 Sementara itu, matawang Euro dijual pada sesi Eropah hari ini selepas data tinjauan PMI dikeluarkan pada jam 4.30 petang sebentar tadi. Data tinjauan PMI komposit zon Eropah mencatatkan kejatuhan kepada 51.3 pada April 2019 daripada 51.6 pada bulan sebelumnya dan di bawah jangkaan sasaran sebanyak 51.8. Ini merupakan bacaan paling perlahan dalam sektor swasta dalam tempoh 2 bulan dan terendah sejak November 2014.
Dalam perkembangan di UK, data jualan runcit melonjak kepada 1.1% daripada awal Mac 2019, mengatasi jangkaan pasaran untuk penurunan 0.3% dan 0.6% pada bulan Februari 2019. Namun begitu, sentimen pasaran dilihat tidak dapat membantu prestasi matawang Pound.
Menjelang cuti pasaran yang panjang pada hujung minggu ini, aliran duit dijangka mengalir ke aset yang selamat (safe-haven) ekoran pelabur mengambil keuntungan posisi dagangan mereka.


Data Pekerjaan UK Kuatkan Jangkaan BOE Hentikan Pengetatan!

Pasaran sesi Eropah dihiasi dengan penerbitan data pekerjaan UK yang menunjukkan pertumbuhan upah mula menyederhana pada bulan Januari.
Menurut data yang dikeluarkan Pejabat Perangkaan Kebangsaan (ONS), gaji tidak termasuk bonus dilaporkan meningkat sebanyak 6.5% berbanding 6.7% dalam tempoh tiga bulan hingga Disember.
Sementara jumlah gaji pula meningkat 5.7% tahun ke tahun dalam tempoh November hingga Januari, perlahan daripada 6.0% yang dicatatkan sebelumnya.
Kadar pengangguran UK pula kekal tidak berubah pada 3.7%, lebih baik daripada jangkaan untuk meningkat 3.8%.
 Walaupun kadar pertumbuhan upah dilihat masih kukuh, tetapi apabila diselaraskan untuk inflasi, gaji asas jatuh sebanyak 3.5%, kejatuhan terbesar sejak rekod bermula pada 2001.
Dalam pada itu, jumlah gaji jatuh sebanyak 4.4% dalam terma sebenar, iaitu penurunan terbesar sejak awal 2009.
Rentetan daripada itu, ia secara tidak langsung menyokong jangkaan bahawa Bank of England (BOE) menghentikan langkah kenaikan kadar faedahnya.
Susulan data tersebut, dagangan pound tidak mempamerkan reaksi ketara dengan kekal didagangkan berlegar di paras tertinggi 3 minggu berbanding USD yang lebih lemah.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Nak Jadi Full Time Forex Trader? Ini 5 Kelebihan Yang Akan Anda Perolehi!

Dengan perkembangan dunia forex trading terkini, ramai individu yang nekad untuk meninggalkan kerjaya masing-masing dan menjadi forex trader sepenuh masa. Namun, tak kurang juga terdapat segelintir individu yang masih ragu-ragu dan bimbang untuk berbuat demikian.
Hal ini demikian kerana mereka tidak didedahkan tentang kelebihan bergelar seorang forex trader sepenuh masa. Bukan itu sahaja! Malah mereka sering dimomokkan dengan kisah-kisah ‘menyeramkan’ tentang dunia forex trading.
Oleh itu, artikel ini akan menerangkan kepada anda apakah kelebihan kerjaya sebagai seorang forex trader sepenuh masa.
1. Jadi Bos Untuk Diri Sendiri
Salah satu perkara yang menyeronokkan apabila bergelar forex trader sepenuh masa ialah anda tidak akan terikat dengan mana-mana majikan bahkan menjadi bos buat diri sendiri sahaja! Pada zaman kini, banyak kita dengar tentang isu-isu yang melibatkan para pekerja dan majikan mereka yang menakutkan dan memberikan tekanan hebat kepada suasana bekerja.
Melalui forex trading, anda tidak perlu lagi berhadapan dengan situasi tersebut!
2. Banyak Masa Lapang
Disebabkan masa bekerja yang begitu fleksibel, anda akan mempunyai lebih banyak masa lapang. Oleh itu, masa tersebut boleh digunakan untuk diluangkan bersama yang tersayang, melakukan hobi, atau meningkatkan kemahiran trading anda!
Tambahan daripada itu, anda tidak akan mengalami sebarang tekanan kerja yang terikat dengan masa yang telah ditetapkan. Jadi, anda dapat menjalani kehidupan anda dengan lebih tenang dan bebas untuk memilih aktiviti yang sesuai untuk dilakukan ketika masa lapang.
3. Bebas Untuk Memilih
 Kebebasan yang dimiliki oleh seorang forex trader sepenuh masa membolehkan anda untuk membuat jadual bekerja mengikut kesesuaian anda dan bebas untuk bekerja di mana sahaja! Bahkan anda bebas untuk menentukan tempat dan waktu bekerja. Hal ini demikian kerana pasaran forex beroperasi dibuka 24 jam sehari selama 5 hari dalam seminggu.
Bukan itu sahaja! Anda juga hanya perlu menggunakan akses internet melalui telefon bimbit, laptop atau komputer untuk bekerja walaupun sedang bercuti di luar negara.
Mudah, bukan?
4. Tiada Had Pendapatan Yang Diperolehi
Dunia forex adalah sangat berbeza berbanding bidang kerjaya yang lain. Anda bebas untuk menentukan berapa untung yang ingin diperolehi buat sebuah urusniaga berbanding pekerjaan lain yang pendapatannya adalah tetap. Namun, forex trading bukanlah pekerjaan yang mudah tetapi sangat berbaloi!
Anda cuma perlu merangka strategi trading yang berkesan dan mengaplikasikan segala ilmu yang berkaitan untuk menjana keuntungan berganda.
5. Tidak Perlukan Modal Yang Banyak
Jumlah modal yang banyak tak semestinya menjadi penentu kepada kadar keuntungan yang bakal diperolehi. Sebagai permulaan, anda dinasihatkan untuk meletakkan modal yang kecil ke dalam akaun trading anda.
Pada peringkat awal, anda perlu untuk menyesuaikan diri dengan pasaran dan cuba menerokai dunia trading yang sebenar. Tidak mengapa jika mengalami kerugian kerana forex trader profesional juga mengalami perkara yang sama seperti anda! Jadi, anda tak perlu takut untuk bermula!
Sudah bersedia untuk bergelar forex trader sepenuh masa? Jadi, apa tunggu lagi?
Jom dapatkan buku Panduan Lengkap Mula Trade Forex sekarang!


Harga Minyak Mentah Stabil Menjelang Mesyuarat OPEC

Harga minyak stabil pada Khamis dalam sesi Eropah sebelum pertemuan negara OPEC dan sebahagian non-OPEC yang akan membincangkan tempoh pemotongan pengeluaran yang bertujuan untuk menstabilkan lebihan bekalan yang telah menekan pasaran sejak tiga tahun lalu.
Menteri-menteri dari OPEC, Rusia dan pengeluar minyak negara lain akan mengadakan mesyuarat di Viena pada hari Jumaat ini bertujuan untuk mempertimbangkan keputusan untuk melanjutkan tempoh pemotongan pengeluaran minyak yang akan bermula pada Januari akan datang.
OPEC dan sebahagian non-OPEC bersetuju untuk menghadkan pengeluaran kepada 1.8 juta bdp bermula Januari sehingga Mac 2018 dengan tujuan menghabiskan stok yang tersisa. Ramai dalam penganalisis menjangkakan mereka akan melanjutkan tempoh pemotongan, berkemungkinan sehingga akhir tahun depan.
Harga minyak Brent jatuh sebanyak 0.53% pada $56.00 per tong pada jam 7.00 pm.
 Tindakan OPEC telah memberi kesan tambahan pengeluaran minyak yang tinggi oleh pengeluar minyak negara lain termasuk U.S. Dimana, pengeluaran minyak (shale) sedang menghampiri paras tertinggi.
Fenomena bencana taufan baru-baru ini di Mexico telah menekan stok minyak mentah di sebagian kawasan U.S sehingga terpaksa ditutup akibat banjir rentetan daripada badai yang menimpa.
Inventori minyak U.S meningkat tiga minggu berturut-turut, di mana minggu lalu merekod penambahan 4.6 juta tong pada minggu yang berakhir pada 15 September lalu, kepada jumlah 472.93 juta tong.
Pengeluaran minyak U.S telah mencapai 9.51 juta tong sehari, meningkat dari 8.78 juta selepas taufan Harvey yang melanda Texas.


USD Semakin Resah Menunggu Keputusan Mesyuarat Dasar Fed!

US dolar terus diniagakan suram pada sesi Asia selepas menyusut rendah pada sesi sebelum ini, ketika pasaran berhati-hati menantikan keputusan daripada mesyuarat polisi FOMC yang akan diumumkan pada awal pagi Khamis nanti.
Indeks dolar yang mengukur kekuatan dolar greenback berbanding sekumpulan matawang utama didagangkan lebih rendah di sekitar harga 92.47 pada pembukaan sesi Asia hari ini.
Pasaran Wall Street turut mempamerkan prestasi menyuramkan menjelang pengumuman dasar Fed, tetapi indeks saham terus meningkat dalam perdagangan niaga hadapan di tengah laporan pendapatan yang kukuh.
Hasil bon perbendaharaan AS juga merosot lebih rendah, mencerminkan sentimen berhati-hati yang menguasai pasaran.

 Pada sesi New York, pasaran telah diperlihatkan dengan bacaan data AS yang bercampur-campur. Data pesanan barang tahan lama meningkat 0.8% pada bulan Jun, jauh lebih buruk daripada dijangkakan untuk kenaikan 2.1%.
Sebaliknya, data keyakinan pengguna AS dilaporkan meningkat lebih tinggi dari jangkaan dengan kenaikan 129.1 berbanding 123.9 yang dijangkakan.
Kelemahan hasil bon dan bacaan data yang kurang memberangsangkan ini telah menyebabkan dagangan US dolar susut lebih rendah.
Ekoran daripada dagangan USD yang lemah, ini telah memberi manfaat kepada matawang euro untuk melonjak lebih tinggi dengan didagangkan pada harga 1.18100 pada sesi Asia.
Sementara matawang pound juga turut meningkat tinggi ketika kes jangkitan coronavirus di UK terus menunjukkan penurunan untuk hari ketujuh berturut-turut, selain turut menyambut baik laporan mengenai Kesatuan Eropah (EU) yang menangguhkan tindakan undang-undang ke atas UK.


Susulan Keputusan Mesyuarat FOMC, EUR/USD Mula Melonjak

Walaupun jangkaan keputusan mesyuarat FOMC menepati ramalan pasaran, namun jangkaan pergerakan harga pada carta pasangan mata wang EUR/USD adalah sebaliknya.
Ini adalah disebabkan penyusutan US dolar selepas reaksi pelabur terhadap kenyataan bernada dovish oleh Pengerusi Federal Reserve (Fed) Jerome Powell susulan keputusan kenaikan kadar faedah 50 mata asas tersebut.
Powell memberi isyarat kenaikan kadar faedah 75 mata asas sukar untuk dilaksanakan oleh bank pusat dan hal ini sedikit merencatkan jangkaan rancangan untuk kenaikan kadar berterusan oleh Fed.
Walau bagaimanapun, penganalisis pasaran melihat situasi ini adalah sekadar reaksi awal pelabur untuk mengambil keuntungan posisi terdahulu dan kekal menjangkakan pengukuhan US dolar bagi tempoh masa yang lebih panjang.
Pada carta EUR/USD, harga sejak minggu lalu dilihat bergerak di atas paras sokongan 1.0500 sehingga bersambung pada dagangan awal minggu ini.
Namun harga telah mula menunjukkan peningkatan dari support tersebut susulan reaksi terhadap keputusan mesyuarat FOMC awal pagi tadi.
Pelabur melihat isyarat awal untuk perubahan trend bullish selepas pergerakan harga yang turut disokong oleh paras sokongan Moving Average 50 (MA50) pada rangka masa 1 jam di carta EUR/USD.
Kenaikan harga juga telah melepasi rintangan pada 1.0600 dan boleh dijangkakan untuk meneruskan kenaikan lebih tinggi menuju pula paras sekitar 1.0800.
 Kenaikan lebih tinggi yang diteruskan dilihat akan menguji zon rintangan sebelum ini pada sekitar 1.09300.
Namun sekiranya US dolar kembali paparkan pengukuhannya semula, penurunan bakal berlaku dan harga akan menguji semula paras sokongan pada 1.0500.
Jika penurunan melepasi support tersebut, harga akan mencatatkan penurunan ke paras terendah terbaru 6 tahun dengan jangkaan untuk menguji zon support pada dagangan Disember 2016 lalu sekitar 1.0400.
Pelabur seterusnya akan memberi tumpuan terhadap laporan data pekerjaan NFP Amerika Syarikat (AS) pada
penghujung minggu ini yang akan turut mempengaruhi mata wang US dolar.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG